Kantonalna Vlada podržala zahtjeve Rudničkog sindikata - Gradacac.live\nSindikat rudnika i Vlada Tuzlanskog kantona traže od JP „Elektroprivreda BiH“ d.d.-Sarajevo da intenzivira i uspostavi potrebnu dinamiku u dokapitalizaciji Rudnika uglja „Kreka“ u Tuzli, a kako bi se osigurali uslovi za realizaciju planiranih proizvodnih rezultata.\nVlada Tuzlanskog kantona poziva Rudnike uglja „Kreka“ i Sindikat radnika rudnika da po odredbama Zakonu o radu Federacije BiH i Zakona o mirnom rješavanju sporova u FBiH prije svega okončaju proces mirenja, te da sva otvorena pitanja rješavaju daljim dijalogom u skladu sa Sporazumom kojeg su JP „Elektroprivreda BiH“ d.d. Sarajevo i Samostalni sindikat radnika rudnika Federacije BiH potpisali 19. maja 2021. godine u Sarajevu.\nRudarski sindikati i Vlada pozivaju JP „Elektroprivreda BiH“ d.d. Sarajevo da proces reorganizacije i restrukturiranja Rudnika uglja „Kreka“ u Tuzli realizuju u skladu sa Kolektivnim ugovorom o pravima i obavezama poslodavaca i radnika u oblasti rudarstva u Federaciji BiH i Sporazumom kojeg su potpisali 19. maja.\nTakođer Sindikati i Kantonalna vlada zahtijevaju od Elektroprivrede BiH da restrukturiranje Rudnika uglja „Kreka“ u Tuzli na planu ljudskih resursa realizuje u skladu sa tačkama 3. i 4. navedenog Sporazuma.\nImajući u vidu poseban interes javnosti, ali i javni interes, rudarski sindikati i Vlada Tuzlanskog kantona zahtijevaju od „Elektroprivrede BiH“ da, radi brojnih razloga, javno predstave procjenu mogućnosti realizacije investicionog projekta u TE „Tuzla“ u Tuzli-BLOK 7.


arapi – Gerila\nGerila > arapi\nArhiva prema tagu: arapi\nPKB prodaje zemljište: početna cena OSAM PUTA VEĆA nego što su platili Arapima!\nPKB Korporacija, koja je sa manjim delom imovine ostala u državnom vlasništvu, oglasila je na prodaju 55 ha poljoprivrednog zemljišta po početnoj ceni od 38.000 evra po hektaru. Kako je otkriveno u serijalu Insajdera „Prodaja“ , Al Dahri je prodata...\n(FOTO) Crno na belo: PKB je još od prve godine naprednjačke vlasti bio pripreman za poklanjanje “Arapima”\nDa li je postojala jasna namera da se PKB, jedno od najdragocenijih srpskih preduzeća (nakon EPS-a i Telekoma) upropasti, kako bi se prodao po što nižoj ceni? Srbija nema niti može da dobije ni metar zemlje na Kosovu i Metohiji,...\nZbog poklanjana PKB-a “Arapima” država GUBI 195 MILIONA EVRA!\nU prostorijama Ministarstva privrede juče je otvorena jedina ponuda za Poljoprivrednu korporaciju Beograd – PKB i zvanično je potvrđeno da je taj jedini ponuđač arapska firma Al Dahra. Državni službenici će narednih dana proveriti da li je dokumentacija validna i...\nNovootvoreni stambeni objekat u „Beogradu na vodi“, sa kulom od 20 spratova i 296 stanova, koju je subotu otvorio Aleksandar Vučić kako bi svečano uselio prve stanare, četiri dana od tada – manjka sa stanarima. PROČITAJTE JOŠ: JEZIVO PONAŠANJE SNS-A:...\nArapska firma će zarađivati tako što će izdavati DRŽAVNU imovinu, a još 100 ljudi će ostati bez krova!\nUgovorom o izgradnji Beograda na vodi predviđeno je da kompanija Beograd na vodi posle ulaganja u renoviranje, može bez naknade da upravlja nizom objekata u Savskom amfiteatru, pa i zgradom hotela Bristol. Zavod Grada Beograda za zaštitu spomenika odobrio je...\nCela opština ide “na doboš”: Prodaju se hoteli, izvori vode, čak i Specijalna bolnica?!\nOpština Medveđa nalazi se na jugu naše zemlje, nedaleko od administrativne linije sa KIM. Važi za jednu od siromašniji u Srbiji, a stvari su se izgleda dodatno pogoršale od kada je zajahao SNS. Sada je tamošnja vlast stavila na prodaju...\n(FOTO): SNS taktika na društvenim mrežama: Kupuju arapske botove na Twitteru\nSvašta će pasti na pamet propagandnom timu Srpske napredne stranke. Poznato je da imaju gomilu botova iz Srbije, koji služe da napadaju opozicione portale i ljude koji se usude da javno, preko društvenih mreža, iskažu svoje mišljenje o kartelu na...


- Nemamao nameru da utvrđujemo da li je reč o plagijatu, pošto je to već utvrđeno pre nego što je Stefanović branio disertaciju - kazao je Jovanović i dodao da će biti formirana komisija koja će se baviti "odbranom Univerziteta Megatrend, kao i Nebojše Stefanovića".\nPrema rečima Jovanovića, komisija je u fazi formiranja, biće petočlana, a činiće je predstavnici Megatrenda i državnog univerziteta.\n- Reč je o napadima sa političkom konotacijom - smatra Jovanović.\nPrema njegovim rečima, Stefanović je za doktorat sproveo empirijska istraživanja, te samim tim rad ne može biti plagijat.\n- Istraživanje je sprovedeno na 200 ispitanika, tako da postoji i 200 svedoka da nije reč o plagijatu - kazao je Jovanović.\nRektor je precizirao da je Stefanović u svom, kako je naveo, iuzetnom radu, analizirao i statistički dokazao 16 iznetih hipoteza.\n- Ovi nazovi istraživači su prenebregli činjenicu da je Nebojša Stefanović magistar nauka, a ne master i da u tom slučaju nisu potrebne doktorske studije od sest semesatara, već se piše disertacija koja se naknadno brani - kazao je Jovanović.\nDodao je da je sadašnji ministar unutrašnjih poslova, a nekadašnji predsednik Skupštine Srbije svoj rad branio javno, a medju prisutnima bilo je i predstavnika medija.\n- Niko nije imao bilo kakvih primedaba, a da je ih je bilo, komisija bi povukla doktorat - kazao je Jovanović.\nRektor Univeriteta Megatrend ukazao je da je, pored empirijskih istraživanja, Stefanović koristio i javnosti dostupne i svima poznate podatke, pa ni tu ne može biti reč o plagiranju.


29. Jul 1999 17:03 (GMT+01:00)\nRuski premijer podneo izveštaj o rezultatima posete SAD\nJeljcin imao šta da čuje\nPrvi efekti puta u Vašington već vidljivi - MMF je Rusiji odobrio novi kredit od 4,5 milijarde dolara\nMOSKVA - Ruski premijer Sergej Stepašin podneo je u četvrtak izveštaj predsedniku Borisu Jeljcinu o toku posete SAD, novoodobrenim kreditima i stavovima o obnovljenim pregovorima o kontroli nuklearnog naoružanja.\nStepašinova poseta Vašingtonu pomogla je prevazilaženju problema u odnosima dve zemlje nastalih zbog agresije NATO na SR Jugoslaviju, a sam Jeljcin je podržao napore svog premijera. Ubrzo nakon što se Stepašin vratio u Moskvu, Međunarodni monetarni fond saopštio je da je Rusiji odobren kredit u visini od 4,5 milijarde američkih dolara, što je najveća pozajmica koju je ona dobila od kraha berze i devalvacije rublje prošlog avgusta.\nStepašin je tokom posete SAD izjavio da Rusi sada uviđaju kako politika dogovorena sa MMF nema alternativu. "U potpunosti ćemo poštovati politiku dogovrenu sa MMF. Sve više i više ljudi sada shvata da bez toga ne možemo govoriti o daljem napretku u narednim godinama", kazao je on tada.\nKredit MMF od 4,5 milijarde dolara biće iskorišćen za otplatu dospelih dugova. Rusiji će odmah biti stavljeno na raspolaganje 640 miliona dolara. Novi kredit, sa rokom isplate od 17 meseci, neće, međutim, biti predat Moskvi, nego će ostati na računima Fonda i poslužiti za servisiranje starih dugova.\nIako je Moskvi proteklih godina odobrio veći broj kredita, MMF je - usled podozrivosti zbog ruskih privrednih, budžetskih i poreskih teškoća - samo manji deo tih sredstava i isplatio. Kako bi ponovo pridobila poverenje svetskih finansijskih institucija, ruska vlada je usvojila niz zakona i ekonomskih mera koji su sada naišli na pozitivan odjek u MMF.\nRuski premijer i američki potpredsednik Al Gor složili su se takođe da sledećeg meseca počnu i pregovori o daljem nuklearnom razoružanju.\nNakon sastanka sa Jeljcinom, Stepašin je najavio da će na jesen Gor doputovati u Moskvu kako bi se održao sledeći sastanak zajedničke rusko-američke komisije. Prema njegovim rečima, američka administracija obećala je da će preduzeti korake kako bi od jeseni rusko tržište bilo priznato kao slobodno, što bi trebalo podići neke trgovinske barijere prema Rusiji.\nStepašin u petak putuje u Sarajevo, na samit Pakta stabilnosti za jugoistočnu Evropu. Ruski predsednik je, međutim, prilikom susreta sa premijerom istakao da mu najveću brigu zadaju parlamentarni izbori zakazani sa decembar. "Izbori su moja najveća briga,jer će on njih zavisiti kako će Rusija izgledati 2000. godine", rekao je Jeljcin.


Tokom oktobra u KIC "Budo Tomović" biće priređeno 30 muzičkih, filmskih, pozorišnih, likovnih i edukativno-informativnih sadržaja\nPrvo predstavljaju - zbirke kratkih priča!\nPredstavljenjem zbirke kratkih priča o pomirenju “Biber 03” i “Biber" 04, koje u saradnji sa Ambasadom Bosne i Hercegovine u Crnoj Gori i Centrom za neansilnu akciju Sarajevo-Beograd, KIC "Budo Toović" organizuje od 1. do 3. biće otvoren oktobarski dio programa koji će u 'srcu kulture grada" biti kreativan i bogat različitim umjetničkim sadržajima.\nPrvog dana u sali DODEST biće prikazani i filmovi polaznika i polaznica projekta “Kino kultura”, a na radost probirljive podgoričke publike biće priređeno oko 30 programa iz oblasti muzike, pozorišta, filma, književnosti i likovne umjetnosti, naravno u skladu sa važećim mjerama IJZCG.\nInformativno - edukativni program KIC-a nastaviće sa afirmisanjem književnih stvaralaca, pa će u DODEST-u 21. oktobra biti organizovana promocija knjige mladog crnogorskog pisca Ilije Đurovića “Sampas”.\nVeče sjećanja, posvećeno poznatom crnogorskom piscu i novinaru Zoranu Kopitoviću, čije je stvaralaštvo ostavilo značajan trag u crnogorskoj književnosti i novinarstvu, KIC će prirediti u saradnji sa JU Centrom za kulturu Nikšić 27. oktobra.\nU KIC će biti promovisano i novo književno izdanje poznatog publiciste Triva Zolaka, zatim 6. zbirka poezije Gorana Popovića “Zlatni spomenar”, a predstavićemo i roman Josipa Tripovića “Mala Dolores”.\nDramski program KIC-a nastavlja sa organizovanjem sve popularnije tribine “Podgoričke priče”, koja iz mjeseca u mjesec promoviše vrijednosti i ličnosti koje su obilježile život stare i nove, savremene Podgorice. Ovog mjeseca gost će biti botaničar, istaknuti javni poslenik i član Matice crnogorske, Crnogorskog PEN centra, DANU i CANU prof. Vukić Pulević (26. oktobar).\nU okviru jesenje sezone ponovo će na DODEST-ovoj sceni 29. oktobra biti izvedena popularna duhovita drama Obrada Nenezića “Kontraevolucija” sa poznatom glumačkom postavom koju čini Jovan Dabović, Slavko Kalezić i Đorđije Tatić.\nKIC će posljednjih dana oktobra, od 29. do 31, biti domaćin Trećeg regionalnog festivala stand-up komedije “Opuč”.\nMuzički program KIC prirediće 28. oktobra koncert kvarteta Talia koji će se podgoričkoj publici predstaviti djelima poznatih kompozitora koji su komponovali za flautu, a u saradnji sa ADRUM-om organizujemo koncert mladih ukrajinskih talenata i izložbu.\nFilmski program KIC-a biće u znaku naučne fantastike pa će u okviru revije “Filmski žanrovi” od 18. do 20. oktobra biti prikazani odlični filmovi: “Istrebljivač” (1982), “Peti element” (1997) i “Odiseja u svemiru 2001” (1968).\nKontinuitet uspješne KIC-ove saradnje sa Ambasadom Države Palestine u Crnoj Gori nastavićemo u oktobru sa manifestacijom “Palestinske filmske večeri” koja će biti održana od 11. do 13. oktobra.\nU partnerstvu sa Ambasadom Republike Sjeverne Makedonije od 11. oktobra priredićemo izložbu fotografija “Predstava” poznatog fotografa iz Skoplja Viktora Sokolovskog, sa kojom autor istražuje fenomen pozorišta i u radovima bilježi scene teatarskih produkcija proslavljenih reditelja iz regiona koje su nastale tokom proteklih deset godina u Makedonskom nacionalnom teatru.\nU izložbenom holu KIC u saradnji sa NTO CG biće organizovana i izložba dječijih radova pod nazivom “U društvu prirode - Jesen na selu” 8. oktobra.\nza sve ljubitelje folklora od 6. do 29. oktobra pripremamo Šesti besplatan kurs „Crnogorskog ora“ za odrasle, dok će 5. oktobra nastaviti sa radom Deseta KIC-ova škola retorike pod rukovodstvom prof. dr Radovana Radonjića.\nTradicionalno, ponovo organizujemo audiciju za prijem novih članova u DODEST pozorišnu radionicu, namijenjenu srednjoškolcima i studentima. Testiranje zainteresovanih kandidata biće organizovano 2. i 3.oktobra, u sali DODEST.\nShodno odluci IJZCG posjete događajima kulture moguće su samo ukoliko posjedujete jednu od četiri digitalne COVID potvrde, a maske su obavezne!


Analitika - Informativni Portal - Belada: Identitet crnogorske porodice je postojan\nrent a car kotornekretnine budvarestorani crna goraulcinj smestaj\tDruštvo\t- Vijesti\tBelada: Identitet crnogorske porodice je postojan\t14. januar 2014.\tIdentitet crnogorske porodice je postojan, ocijenila je porodični psihoterapeut Milica Belada, navodeći da u poslednje vrijeme postoji prevelik pritisak da se porodične vrijednosti načelno promijene i učine drugačijim, bez suštinskih promjena koje prate takav proces, što dovodi do mnogih problema.\nUpitana koliko je sada, u vremenu globalizacije, integracija i raznih tranzicija i modernizacija, crnogorska porodica očuvala vjekovima građen identitet, Belada je rekla da tradicionalne vrijednosti bilo kojeg društva ne bi mogle da budu funkcionalne kada se, pod uticajem vremena u kojem postoje, ne bi mijenjale. “Identitet crnogorske porodice je postojan, to se naročito vidi u odnosu na porodične vrijednosti koje postoje u drugim zemljama i normalno je da se te vrijednosti mijenjaju da bi se adaptirale današnjem vremenu”, rekla je ona agenciji MINA. Prema riječima Belade, čini se da u poslednje vrijeme postoji prevelik pritisak da se porodične vrijednosti načelno promijene i učine drugačijim, bez suštinskih promjena koje prate takve procese i to, kako je ocijenila, dovodi do mnogih problema koji se manifestuju na različite načine. “Sigurno je da savremeno društvo donosi nove porodične konfiguracije i da je sada ideja o porodici mnogo šira u odnosu na raniju – otac, majka i dvoje djece – ali sve te novine ne treba prihvatati samo radi “trenda” već ih suštinski adaptirati našim uslovima življenja, kontekstu i vrijednostima koje postoje u svakoj konkretnoj porodici”, rekla je ona. Upitana koje osobine tradicionalne crnogorske porodice su se već zagubile u ovom “modernom” vremenu, Belada je ukazala da je najčešći slučaj u praksi, kao i česta pojava, generalno poslednjih godina – popustljivo roditeljstvo, odnosno nepostojanje granica između roditeljskog subsistema i subsistema djece. To, kako smatra, dovodi do situacija da djeca vladaju u kući. “U “trendu” je i vaspitni stil koji podrazumijeva da su roditelji i djeca prijatelji koji se zajedno dogovaraju oko pravila, a sve to djeci često stvara probleme jer nemaju strukturu koja ima omogućava zdrav razvoj. Čini se da u tom dijelu postoji velika razlika u odnosu na prošlost”, navela je ona. Belada je kazala da mjerilo harmonije u porodici ne mora da bude postojanje otvorenog razgovara o tabu temama, kao ni to da li mladi ranije odlaze od kuće, ili da li ih porodica više osamostaljuje. “Svaka porodica ima granice, koje su postavljene preme spolja, kao i među njenim članovima. Na koji način će prorodica prihvatiti novine – promjene koje su prisutne zavisi od fleksibilnosti porodice, njene otvorenosti, adaptibilnosti njenih članova, kao i kohezije – zajedništva i načina na koji porodica rješava problem”, pojasnila je ona. Prema riječima Belade, na našem podneblju većina ljudi stručnu pomoć traži tek kada iscrpe sve druge načine rješavanja problema i opet ne budu zadovoljni uspjehom koji su postigli, kada im problem i dalje u značajnoj mjeri ometa životno funkcionisanje. Kako je rekla, ima i onih koji odmah preuzimaju inicijativu i traže stručnu pomoć, a to je najčešće ako u prošlosti u porodici već imaju iskustvo takvog načina rješavanja problema. “Problemi zbog kojih se porodice javljaju su vrlo raznovrsni, zavisno od životnog ciklusa u kojem se porodica nalazi i zbog toga je važno sa istim poštovanjem, odgovornošću i profesionalizmom prići svakom problemu, jer je za svakog klijenta njegov problem najveći i najvažniji”, dodala je ona. Belada je upozorila da su narušeni porodični odnosi sami po sebi opasnost za sve članove porodice, jer stvaraju nezadovoljstvo u kojem se svakodnevno živi i koje vremenom postaje sve veće. “Najosjetljiviji član porodice vjerovatno će odreagovati razvijanjem simptoma – pojavom bolesti ili ponašanja koje će skrenuti pažnju porodice sa stvarnog problema na tegobe koje taj član ima. Na taj način, kroz simptom se porodica ponovo okuplja, vraća joj se određeni stepen ravnoteže”, kazala je ona. Belada je navela da narušeni porodični odnosi nose i opasnost od rasturanja porodice, napuštanja određenih članova koje ne žele više da budu dio takvog življenja, a imaju dovoljno snage da se distanciraju. “Zatim je moguće da se desi i da se “utjeha” potraži u nefunkcionalnim ponašanjima i aktivnostima u kojima određeni član pronalazi način da se izbori sa tenzijom. Opasnosti je mnogo ali je sigurno da postoji isto toliko i načina da se porodica uspješno izbori sa problemom”, kazala je ona. Prema njenim riječima, da bi se familijarni odnosi održavali potrebna je volja svih osoba koje taj odnos grade, dosta ulaganja i strpljenja da se taj odnos razvija. “Poslednjih godina sve češće vidimo porodice koje se okupljaju samo tokom praznika, proslava ili važnih porodičnih događaja. Stoga je potrebno takve prilike iskoristiti da se što više ojača porodična vezanost. Porodična toplina, praznični rituali, pokloni čine da se svi dobro osjećaju”, rekla je Belada. Ona je kazala da je generalni savjet da svi da obrate pažnju na ljude oko sebe i njihove potrebe, da im poklone zagrljaj, zahvalnost, lijepu riječ i osmijeh. Belada je navela da su ogromne promjene koje mogu da učine tako malo pažnje. “Porodični odnosi su posebni zbog toga što više nego bilo koji drugi omogućavaju da se iz tih odnosa crpi snaga, čak i kada članovi porodice nijesu blizu, utjeha, kada nema nikog da vas zagrli i nada da se sve može riješiti prosto zbog toga što postoje ljudi, članovi porodice, koji iskreno misle na vas i pružaju veliku ljubav”, ukazala je ona.\n08:37ΙKanada pomaže vojsci Ukrajine 08:28ΙBaćović: Studenti mogu računati na neograničenu podršku 08:22ΙKina: Poginulo 11 rudara 08:05ΙU Fergusonu ulični rat, širom SAD-a protesti (FOTO) 07:54ΙVan Rompej: Izlazak Britanije iz EU, ne znači smrt EU 07:46ΙSlučaj "Beko": Saslušan Stanko Subotić 07:36ΙNalazi katastrofalni, zatvaranje porodilšta prvi potez 07:14ΙZagađenje veće zbog vremenskih prilika 06:53ΙTužilaštvo završilo istragu: Za smrt tri pilota niko nije odgovoran 06:48ΙDAMJANOVIĆ: Neću prihvatiti mjesto potpredsjednika SNP-a 06:06ΙStižu promjene: Fejsbuk mijenja uslove korišćenja 06:05ΙOblačno sa kišom, do 16 stepeni Najčitanije vijesti


Legendarni Jeep Wrangler osvaja nagradu “Najtraženiji SM” čitalaca Edmundove “Inside line 2010”\nposted on Jul. 27, 2010 at 11:03 am\nJeep Wrangler i Jeep Wrangler Unlimited\nNešto više o brendu Jeep\nLegendarni Jeep Wrangler osvojio je još jedno istaknuto priznanje koje su mu dodelili čitaoci prestižnog izdanja Edmundove “Inside line 2010” u kategoriji “Najtraženiji klasik ispod 30.000 američkih dolara”.\nOdajući priznanje modelu Jeep Wrangler, Edmundova “Inside line” proglasila je Jeep Wrangler za “jedan od samo nekoliko legendarnih automobila na svetu. Ostao je dosledan nasleđu i zaslužuje pobedu čak i u ovako jakoj konkurenciji.”\nNešto ranije ove godine, urednici časopisa Four Wheeler magazine proglasili su Jeep Wrangler za “Najbolje i najznačajnije vozilo decenije sa pogonom na sva četiri točka” a urednici sajta Cars.com. proglasili su ga za “Najbolje novo terensko vozilo.”\n“Ova prestižna nagrada čitalaca Edmundove “Inside Line” dodatno je osnažila činjenicu da kupci vole Jeep Wrangler,” rekao je Majk Menli, predsednik i generalni direktor za Jeep brend u Chrysler Grupaciji. “Wrangler nastavlja da mami osmehe na licima kupaca ponudom jedinstvene mešavine vrhunskih performansi koje su postale referentna vrednost za čitavu industriju i čiste zabave na otvorenom, kao i avnture koju može samo Jeep da pruži.”\nJeep Wrangler nudi kombinaciju jedinstvenihperformansi, brojne funkcije za bezbednost i udobnost, unutrašnji prostor, univerzalnost i komfor, terensko prilagođavanje, kao i zabavu na otvorenom budući da je jedini 4×4 kabriolet.\nJeep Wrangler sa dvoja vrata ostaje dosledan svom nasleđu kao originalna, ekstremna, zabavna i slobodna mašina i jedino 4×4 vozilo sa brojnim opcijama delimičnog ili potpunog otvaranja krova.\nJeep Wrangler Unlimited je jedino sportsko vozilo sa četvoro vrata i mestom za pet odraslih osoba na tržištu koje ima mogućnost potpunog otvaranja krova . Izuzetno je popularno kod kupaca koji žele Jeep Wrangler, ali im je neophodan dodatni prostor i prilagodljivost.\nStandardno, na oba modela nalazi se inovativni mekani krov – Sunrider – koji uključuje sunčani krov kao dodatak mogućnosti potpunog spuštanja krova. Wranglerov dostupni Freedom Top – trodelni modularni čvrsti krov – sadrži panele sa leve i desne strane napred kao i pozadi, obezbeđujući više opcija za delimičnu ili potpunu kabrioletsku vožnju. Krov može u potpunosti da se skloni radi potpunog doživljaja.\nSagrađen na legendarnom nasleđu od skoro 70 godina, Jeep predstavlja autentično sportsko vozilo koje poseduje performanse vrhunske klase, umetničku izradu i univerzalnost za one koji tragaju za izvanrednim putovanjima. Brend Jeep otvoreno poziva na potpuno uživanje u životu i obezbeđuje čitavu liniju vozila koja nastavljaju da pružaju vlasnicima osećaj sigurnosti i pouzdanosti tokom najraznovrsnijih i najzahtevnijih putovanja.\nFiat PUNTO CLASSIC vožnja na kvadrat\nHanninen odbranio pobedu na Rally-ju Bohemia\nFiat vecinski vlasnik kapitala u Chrysleru\nChrysler grupacija isplatila dugovanja 6 godina pre roka


CosRX Centela serum ampule 40ml\nSerum ampula lagane teksture koja pruža trenutno olakšanje i hidrataciju upaljenoj koži i koži sa aknama i bubuljicama.\nFormulacija sadrži 42% umirujućeg ekstrakta centele, uz njen derivat madekazozid i pantenol sa hidrirajućim i antiinflamatornim svojstvima.\nCosRX krema sa ceramidima i centelom 80g\nGlavni sastojak ove kreme je ekstrakt biljke “gotu kola” (Centella Asiatica). Pored toga formulacija sadrži visok procenat ceramida i smiruje i najosjetljiviju kožu. Preporučuje se za negu svih tipova kože, posebno za kožu koja je sklona aknama i crvenilu.\nGusta tekstura se nakon nanošenja na kožu stapa s njom i brzo upija, pa će krema odgovarati svim tipovima kože, uključujući masnu.\nKrema je u tubi, jednostavnoj i praktičnoj ambalaži koja sprečava razvijanje štetnih bakterija.


Makron poslednja nada Evrope, ali može li bez Nemačke? - Izazov\nRadio-televizija Srbije 21. novembra 2017. 20:39\nKako se navodi u analizi, uloga viteza u sjajnom oklopu jedna je od Makronovih omiljenih, bilo da se suprotstavlja predsedniku SAD Donaldu Trampu po pitanju klimatskih promena, bilo da posreduje u bliskostočnim krizama ili vodi energičnu kampanju kako bi Pariz učinio najnovijom svetskom finansijskom prestonicom.\nIpak, zamke vrebaju, ocenjuje AP.\nNeiskusni 39-godišnji Makron, kako se navodi, mora da savlada mnoge prepreke kako bi transformisao Francusku u ekonomsku supersilu koja bi mogla da vodi ostatak Evrope ka prosperitetu.\nA umesto da ostave Makrona u centru pažnje kao evropskog superstara, problemi nemačke kancelarke Angele Merkel sa formiranjem koalicije u Nemačkoj mogle bi zapravo da povuku francuskog predsednika nadole sa njom, ističe se u tekstu.\n"Makron može da vodi Evropu samo ako je u punoj saradnji sa Nemačkom", kaže Simon Tilford, zamenik direktora Centra za evropske reforme dodajući da Francuskoj treba angažovana, kooperativna Nemačka.\nU Evropi koja traga za pravcem, mnogi vide Makrona kao preko potrebnog kapetana, energičnog, sa pogledom napred.\nMakronov status kao lidera ujedinjene Evrope zavisiće od brzine i uspešnosti ekonomskog oporavka Francuske, ali u velikoj meri i od Nemačke, ocenjuje AP.\nPoslednjih godina, "nemački motor radio je punom brzinom, dok je francuski praktično stajao. Nemački motor zapao je u neizvesnost baš u trenutku kad se francuski motor ponovo upalio sa predsednikom Makronom", kaže evropski poslanik Alen Lamasur za radio Europe1.\n"U interesu Evrope je da Nemačka izađe iz ove političke krize što pre", zaključuje Lamasur.


Kako nastaje jedan K Plus proizvod | Idea\nOsluškujući želje naših kupaca nastaje ideja o potrebi razvoja novih proizvoda, upravo tada nastaje i naša želja da ispunimo vašu potrebu.\nZbog naše želje da K Plus proizvodi budu izvanrednog kvaliteta i vrhunskog ukusa, neizostavan dio ove priče je kontrola procesa proizvodnje koja u svakom trenutku vodi računa da svi proizvodi budu zdravi i kontrolisani.\nKada smo odabrali idealan K Plus proizvod, krenuli smo u potragu za dobavljačem koji može da ispuni sve vaše i naše zahtjeve, a to su domaća receptura, odličan ukus i vrhunski kvalitet.\nZa moderan izgled i dizajn naših proizvoda brine naš tim grafičkih dizajnera koji pored izgleda vodi računa i da na ambalaži budu istaknuti svi oni simboli i boje prema kojima ćete pepoznati ovaj proizvod na našim policama.\nDa bi se zaista uvjerili da je to proizvod kakav želimo, svi K Plus proizvodi više puta tokom procesa idu na provjeru kontrole kvaliteta, kao jednom od ključnih segmenata svake dobre i savjesne proizvodnje.\nKada naši K Plus proizvodi stignu do prodavnice, Vaš komšija iz IDEA prodavnice se već pobrinuo da svi proizvodi budu tako složeni da svim kupcima budu dostupni i na vidljivom mjestu.


• Vrbljanac umesto Đenića\nPromena čelnog čoveka u FK ŽAK.\nDosadašnji predsednik Tihomir Đenić je iz ličnih razloga podneo ostavku na funkciju i svoje mesto prepustio dosadašnjem sekretaru kluba Miletu Vrbljancu. Đenić će zadržati mesto u upravnom odboru kluba, a uz njega i predsednika, činiće ga još Miroslav Matijević, Marko Đurđević i Dejan Milošević. Svi oni su u prethodnom periodu nesebično pomagali rad kluba, pa je promena čelnog čoveka bila idealna prilika da se dodatno učvrste najznačajnjije klupske strukture. Skupština je na zasedanju usvojila izveštaj o radu za 2018. godinu, odnosno plan za naredni period. Članovi dosadašnje uprave su istakli da je ŽAK stabilan područni ligaš i da, što je najbitnije, nema dugovanja. Izrazili su i zadovoljstvo ostvarenim rezultatima u prethodnom periodu, radom trenera, odnosno stvaranje tima koji čine „domaći” igrači.\nNovi predsednik je u svom predstavljanju postavio četiri osnovna klupska cilja. Prioritet su stabilne finansije, dodatno organizovanje rada seniorskog tima, odnosno planiranje razvoja omladinske škole. Istakao je da je će se u narednom periodu truditi da klub napreduje i na polju marketinga. Upravni odbor, u novom sastavu, je na prvoj sednici, za sekretara kluba imenovao Vladimira Jovanovića.\nsavamajstor @ Uto, 02.04.2019. 03:26\ndejan milošević fk žak fudbal marko đurđević mile vrbljanac miroslav matijević područna liga sombor sport tihomir đenić vladimir jovanović


Ovdje ste:: Vijesti Iz Sapne Akcija Crvenog križa\nČetvrtak, 13. maj 2010. god. 21:47\tM. Bećirović\tVijesti\t- Iz Sapne\nU povodu Nedjelje Crvenog križa/krsta, Crveni križ Sapna je organizovao besplatno mjerenje krvnog pritiska i nivoa šećera u krvi kod građana. U pomoć su pristigli i ljekari Doma zdravlja koji su vršili pomenute preglede te po potrebi upućivali građane na dodatne konsultacije kod matičnog ljekara opće prakse.\nUkupno su ispitana 232 građanina od kojih je 14 imalo probleme, po sedam sa visokim krvnim pritiskom i previsokim nivoom šećera u krvi. Ljekarima su asistirali volonteri Crvenog križa, njih deset a mjerenja su vršena na tri lokacije u centru Sapne.\nKako nam je rekao Ibrahim Dropić iz CK Sapna, akcija je naišla na odličan odaziv građana a za naredni period najavljuje i akciju prikupljanja sredstava za teško oboljelu Ibrahimović Ajku iz Zaseoka koja boluje od proširenja krvnih sudova mozga i glave.


XFX eksluzivno sa AMD Radeon grafičkim karticama – Personal magazin\nOvog Oktobra, XFX Evropa je potvrdio da će im ubuduće AMD biti jedini snabdevač GPU-ova za njihove grafičke karte u Evropskoj regiji. Obaveštenje najavljuje sjajnu priliku za napredak obe kompanije…\nOvog Oktobra, XFX Evropa je potvrdio da će im ubuduće AMD biti jedini snabdevač GPU-ova za njihove grafičke karte u Evropskoj regiji. Obaveštenje najavljuje sjajnu priliku za napredak obe kompanije u zajednčkom nastupu pred grafički-fokusiranom publikom, što će dodatno unaprediti AMD-ovu konkurentsku poziciju u ovoj oblasti.\nAMD je imenovao XFX kao oficijalnog AMD tehnološkog partnera u Decembru 2008, i u tom momentu oni su se pridružili elitnoj grupi uspešnih partnera, kreatora karticama-za-ugradnju (add-in-board [AIB] ). XFX-ov globalni uticaj u sektoru ekstremnog igranja i njihova rešenost da za Evropsko tržište, na njihovim karticama sledeće generacije, koriste samo AMD čipove će osigurati krajnjim korisnicima, da na dohvat ruke, imaju najbolju tehnologiju na svetu kreiranu od strane industriskog lidera u domenu elektronskog igranja.\n“Jako nas je obradovala odluka XFX Evropa da učini AMD jedinim snabdevačem GPU-ova za njihove grafičke kartice, u Evropskoj regiji.Ovo je strateška pobeda za AMD sa kojom će se našim kupcima dodatno unaprediti i proširiti dostupnost DirectX 11-sposobnih sistema. AMD ima izuzetno visoku posvećenost PC igračima, programerima PC igara i PC igračkoj industriji, i zbog toga smo posvećeni saradnji sa našim najelitnijim partnerima u kreiranju inovativnih rešenja i izuzetnog igračkog iskustva na PC-ju. Takođe i XFX je poznat po njihovoj fokusiranosti na igračke tehnologije i ovo novo partnerstvo sa AMD-om predstavlja veliki dobitak za korisnike. Ne samo da je XFX-ova odluka kreirala priliku za rast obe kompanije na sveckom tržištu igračke elektronike, nego nam je dala zajedničku snagu za još energičniji nastup na datom tržištu.” – Daren Grasbi, CVP Prodaje, EMEA\nXFX eksluzivno sa AMD Radeon grafičkim karticama was last modified: November 10th, 2010 by Redakcija


Štete su mnogostruke i o tome bi se "mogle stranice i stranice ispisati"\nŠtete po rad tržišta kapitala, a i po cijelokupnu ekonomiju, u slučaju blokade Komisije za vrijednosne papire su mnogostruke, a u razvijenim državama davno bi bilo sve na nogama po pitanju ove teme – izjavio je u razgovoru za Fenu direktor Sarajevske berze Tarik Kurbegović.\n– Ovaj ‘trpeći’ modalitet funkcionisanja može se odvijati dok broj članova ne padne ispod tri člana kada Komisija ne može donositi nikakve odluke. Prije jedno dvije godine Komisija je spala na dva člana i od tada je izdavanje bilo kakvih dokumenata onemogućeno. Prije par mjeseci, nakon što je Komsija ostala i bez predsjednika, to jest potpisnika, bez prenesenih ovlasti na posljednjeg člana Komsije za VP više ni najosnovnije stvari poput isplata plata i plaćanja računa ne funkcioniše. Ispočetka su mediji upozoravali na situaciju na tržištu kapitala, svi mi iz ostalih institucija u raznim izjavama smo upozoravali na bitnost i hitnost uspostavljanja normalnog funkcionisanja ove institucije – rekao je on.\n– Da bi na kraju završili sa međunarodnom zajednicom da MMF isplatu tranše uslovljava uspostavom Komsije i zadnjim presedanom da se napravi zajednički sastanak ambasada SAD, Velike Britanije i Njemačke sa zahtjevom da se pod hitno izabere novi saziv Komisije za Vrijednosne papire FBiH – kaže Kurbegović.\n– Konkretno, i mi na berzi smo trebali izmjenu statuta da radimo, ne može, ako uvidimo neki nedostatak i potrebu za izmjenom u pravilima ili nekom uputstvu – ne može ni to. Ovih primjera bi moglo biti u nedogled, sama činjenica govori da novi saziv Komisije čeka preko 500 neobrađenih predmeta – upozorio je.\n– Tako smo došli do novog konkursa koji teče još ovu sedmicu, poslije toga intervjui i onda u najboljim okolnostima još dva mjeseca kako bi se zadovoljila sva procedura postavljanja. Kako možemo biti sigurni da ponovo ne dođemo u situaciju u koju smo došli kada se bilo na korak do uspostavljanja nove Komisije. Po meni, kako bi se podigao nivo načina provjere stručnosti ispitanika trebalo bi da se javno obznani ko su kandidati te da se zna ko sa svojom biografijom zaslužuje da bude u najužem izboru članova oko kojih će se donijeti odluka, jer kako se kaže u izjavi ambasada, a sa čim se slažem, BiH raspolaže stručnim kadrovima koju mogu nositi breme ove institucije – zaključio je Kurbegović.\n#izdvojeno#Komisija za vrijednosne papire FBiH


Kamenički put 39: Pogled koji oduzima dah - Erker Inženjering - Stanovi u izgradnji Novi Sad\nKompanija Erker inženjering će graditi objekat na još jednoj izuzetno interesantnoj lokaciji. Reč je o Mišeluku, delu grada koji se brzo razvija, a plac na kojem će se nalaziti naš objekat ima odličnu poziciju i pruža prelep pogled ka Dunavu i Novom Sadu.\nI na ovom objektu nastavljamo sa primenom Zelenog koncepta stanovanja, koji objedinjuje dosadašnje eko segmente koje smo implementirali u izgradnji i unapređuje naš pravac održive gradnje. Zeleni koncept stanovanja podrazumeva postavljanje Eko punkta za separaciju otpada i zelenog krova.\nObezbedili smo parking mesta za svaki stan, a sistem grejanja i hlađenja biće rešen putem toplotnih pumpi.\nKamenički out 39 je lokacija koja će oduševiti sve one koji tragaju za životom van gradske buke, a za sebe i svoju porodicu žele komforan stambeni prostor. Upravo stan u ovom objektu je odličan izbor za život u modernom Novom Sadu, koji nije odvojen od prirode.\nPočetak radova objekta na Kameničkom putu 39 planiran je za proleće 2020. godine.


EU: Zabuna oko kreditnog rejtinga Francuske ozbiljan incident\nEvropski komesar za unutrašnje tržište Mišel Barnije nazvao je danas "ozbiljnim incidentom" poruku koja je greškom poslata abonentima agencije za kreditni rekting Standard and Purs (S&P) koja navodi na zaključak da je kreditni rejting Francuske smanjen.\n"Ovaj incident je ozbiljan i pokazuje da, u izuzetno nesigurnoj i napetoj atmosferi koja je trenutno prisutna na tržištima, akteri tih tržišta moraju da ispolje preciznost i izuzetan osećaj odgovornosti", naveo je Barnije u saopštenju.\nEsma, evropska služba za nadzor agencija za kreditni rejting, zajedno sa francuskom Upravom za finansijska tržišta "proceniće i odlučiti o posledicama" incidenta, rekao je Barnije.\nEvropski komesar je kazao i da je "uveren da Evropa treba da usvoji striktne i stroge propise, medju kojima ali ne samo za agencije za kreditni rejting". Barnije će iduće sedmice predstaviti projekat zakona u tom domenu.\nAgencija za kreditni S&P u četvrtak je saopštila da je greškom poslata poruka nekim njenim abonentima koja navodi na zaključak da je smanjen kreditni rejting Francuske.\nU saopštenju je navedeno da je kreditni rejting Francuske nepromenjen, da je i dalje na najvišem nivou, AAA uz "stabilnu" perspektivu, i da greška, izazvana automatskim slanjem poruka nekim abonentima, nije rezultat bilo kakvog procesa ocenjivanja rejtinga te zemlje.


FoNet portal :: Pretraga / tagId=32958\nTag: tužbe, Pogodaka: 22\nKineska kompanija Ziđin već godinama pokušava da zemlju koja im je potrebna za širenje njihovih rudnika plati manje nego što je to procenila Poreska uprava, a novi korak u toj borbi su tužbe koje je ta kompanija podnela Upravnom sudu, preneo je danas Centar za istraživačko novinarstvo Srbije - CINS.\nBahatost bivše direktorke\nLeskovački Narodni muzej, čiji se rad uglavnom finansira iz budžeta, do sada je isplatio oko tri miliona dinara na ime sudskih troškova i razlike u zaradama zaposlenih po pravosnažnim presudama, a nešto novca je isplaćeno i advokatskim kancelarijama, objavila je danas agencija Jugpress.\nOružarima nepovezan staž\nPredsednik Samostalnog sindikata fabrike Zastava oružje Dragan Ilić upozorio je danas na probleme zaposlenih zbog nepovezanog staža, ali i odbijanja Vlade Srbije da sprovede zaključak kojim bi se izvršila konverzija obaveza fabrike.\nZa kazne 7 miliona evra\nGrad Kragujevac u ovoj godini isplatio sedam miliona evra na ime sudskih kazni i penala, a skoro polovina te sume, 3,43 miliona, isplaćena je po po tužbama građana za eksproprijaciju zemljišta.\nZloupotreba pravosuđa u dnevno-političke svrhe je veliki problem i u narednom periodu, pred izbore, bićemo svedoci što krivičnih prijava, što tužbi koje će se, nažalost, posle šest meseci zaboraviti, a pravosuđe nema mehanizam da se iz toga izvuče, ocenio je sudija Krivičnog odeljenja Višeg suda u Beogradu Aleksandar Trešnjev.\nPretnje stanarima Glamočke\nStanarka Glamočke ulice Bojana Samardžić, kojoj je u avgustu zbog zidanja zgrade zazidan ulaz u domaćinstvo, izjavila je danas da je i pored obećanja gradonačelnika Beograda Zorana Radojičića da će problem biti rešen, situacija u toj ulica nepromenjena, jer je i dalje blokirana i stanari žive u strahu zato što su dobijali pretnje.\nUlagati u sajber bezbednost\nUlaganja u sajber bezbednost trebalo bi da budu onolika koliku vrednost čuvamo, a, ta vrednost može da se meri i gubitkom reputacije, važnih poslovnih podataka ili tužbama koje mogu da se dese ako procure lični podaci, rekao je rukovodilac Sektora za informaciono-komunikacione tehnologije Žarko Kecić.


JELENA BUĆAN NOVI NAČELNIK - MEDIJA CENTAR BOR );\nGodišnja skupština borskih izvidjača\nJuče (27. februara), borski odred izvidjača “Radomir Jovanović Čoče“ održao je vanrednu godišnju skupštinu na kojoj je,izmedju ostalog, izabran novi načelnik. To je mlađana Jelena Bućan, srednjoškolka, koja je član izvidjačke organizacije, kako reče starešina Mikica Stepić, postala dok je još „bila u pelenama“. Izvidjači su usvojili i veoma obiman i raznovrstan plan rada za ovu, a tokom prošle godine učestvovali su na pedesetak akcija, Borski odred izvidjača je, inače, jedan od najuspešnijih u Srbiji i stekao je status Odreda orlova, najvišeg stepena u ovoj organizaciji.\nBorska društvena zajednica, mora se priznati, nije mogla značajnije materijalno da pomogne aktivnost više od 200 članova odreda. Prošle godine izvidjači su raspolagali sa oko 400 hiljada dinara, od čega je najveći deo poklon donatora, a taj novac je, uglavnom, potrošen za putovanja na brojne akcije širom zemlje. Gost na skupštini bio je Dragan Aleksić, predsednik sindikalne organizacije Basena Bor, koji je ukazao na malu nepravdu prema izvidjačima i istakao da nije svejedno da li će ovoliki broj mladih ljudi slobodno vreme provoditi u prirodi ili u kafićima.\nIduće godine borski odred izvidjača slavi jubilej: obeležava šest decenija postojanja i (veoma) uspešnog rada.


BIZARNO: Bacila se kroz prozor bežeći od terorista, a u pitanju bila samo vežba! : Nadlanu.com\nObjavljeno 24. mar 2018. / 15:30:54\nPolicija je organizovala konferenciju za štampu s obzirom na bes javnosti usled katastrofalne organizacije vežbe. Na konferenciji je saopšteno da je vežba napravljena tako da "testira spremnost univerzitetske zajednice da reaguje".\nU neuspešnoj simulaciji policije stradala je 33-godišnja Ester Kidambi, jedna od zaposlenih službenica na fakultetu. Ona je, kako bi pobegla od "terorista" koji su ispaljivali hice upozorenja, u panici skočila kroz prozor trećeg sprata i poginula, preneo je kenijski list "Star".\n- Odjednom sam začula pucnje, za koje se kasnije ispostavilo da su ćorci. U tom trenutku sam toliko bila uplašena da sam se samo utopila u gomilu i nastavila da trčim sa gomilom ka izlazu. Međutim, tu nas je dočekao jedan maskirani čovek sa oružjem u rukama, pa sam instinktivno iskočila kroz prozor - rekla je jedna od studentkinja.\nUbrzo je usledio panični stampedo ljudi koji su se u tom momentu našli uz zgradi, a epilog je 30 povređenih osoba, koji su iskakali kroz prozore i krili se u toaletima.\nMnogi su završili sa teškim povredama, poput višestrukih preloma ruku i nogu. Tu spada i jedan od profesora koji je skočio sa četvrtog sprata.\nNiko na univerzitetu nije imao pojma da je u pitanju simulacija, a policija je na taj način želela da vidi kako se civili ponašaju u slučaju terorističkog napada. Eksperiment se nažalost završio tragično.


NUNS: Opasno je crtanje mete novinaru NewsMax Adria Željku Veljkoviću\nNezavisno udruženje novinara Srbije (NUNS) saopštilo je danas da "oštro osudjuje crtanje mete novinaru 'NewsMax Adria' televizije Željku Veljkoviću", kao i "poplavu uvreda i pretnji putem društvenih mreža, nakon što je televizija "Pink" o njemu emitovala prilog 19. juna".\nBetaJun 22, 2021\nU saopštenju se navodi da su “u samom prilogu (TV Pink) njegove rečenice izvadjene iz konteksta”, te su se “vrtele one koje je u emisiji “Pregled dana” 18. juna spomenuo Srebrenicu i zločine nad Albancima”.\nVeljković je za NUNS izjavio da “sve što se dogodilo šalje jasnu poruku države – u laž treba da verujemo, a istina je opasna”.\n“Gotovo istovremeno vlast i njeni mediji plasirali su očiglednu i lako proverljivu laž da je Crna Gora sve Srbe i Srbiju optužila za genocid, a meni poručili da se istina mora platiti pretnjama, uvredima i provlačenjem kroz ružičasto perje i katran. Moj uvod u Pregled dana bio je jasan – zločini su se dogodili, ratni profiteri postoje, ali i jedni i drugi imaju svoja imena i isključivo ličnu odgovornost”, izjavio je Veljković a prenosi NUNS.\nNUNS napominje da novinari “imaju pravo da se slobodno izražavaju, stoga imaju i obavezu da govore istinu, te da spominjanje Srebrenice, kao najmračnijeg trenutka naše istorije, nikako ne sme da bude uslovljeno ignorisanjem i prećutkivanjem”.\n“Medijski radnici se često zastrašuju zbog pominjanja tog dogadjaja, budući da su dva medjunarodna suda (Medjunarodni krivični sud za bivšu Jugoslaviju i Medjunarodni sud pravde) saopštila da je u tom mestu počinjen genocid”, navodi NUNS.\nNUNS navodi da će slučaj napada na Željka Veljkovića registrovati u Bazi napada i pritisaka na novinare kao i u regionalnoj bazi SafeJournalists.net, i o njemu obavestiti medjunarodne organizacije.


17.06.2019 u 09:33\nPredavanje Vladimira Pištala o srpskom kulturnom nasleđu\nJedan od naših najistaknutijih pisaca danas Vladimir Pištalo održaće predavanje „Neotkrivena Srbija” o srpskom kulturnom nasleđu večeras od 19 sati u Biblioteci grada Beograda. Predavanje je organizovano za strane diplomate i druge ugledne strance koji žive u Beogradu i biće održano na engleskom jeziku. Pištalo je pre izvesnog vremena govorio o srpskoj kulturi i u biblioteci Kongresa Sjedinjenih Američkih Država, a ovo je prvi put da će govoriti o tome u svojoj rodnoj zemlji. „Neotkrivena Srbija” je dinamično i edukativno predavanje u kome mogu uživati čak i oni koji poznaju srpsku kulturu i istoriju. Kao istoričar, profesor na Beker Koledžu (SAD) i pisac brojnih romana, priča i eseja o Nikoli Tesli, Ivi Andriću, istoriji Beograda i drugim temama u vezi s srpskom baštinom Vladimir\n18.04.2019 u 17:57\nSrbija vodi računa o svom kulturnom nasleđu, ali ima prostora da se poboljša njegova zaštita, jer je to „kičma kulturno-istorijskog postojanja bilo kog društva na istorijskoj sceni, kaže ministar kulture i informisanja Vladan Vukosavljević. Nedavni požar u Bogorodičinoj crkvi (Notr Dam) u Parizu, Vukosavljević je uporedio sa požarom u manastiru Hilandar kada je 70 posto najveće srpske svetinje izgorelo. „Kulturno nasleđe može biti ugroženo zubom vremena, nesrećama kao što je požar u Notr Damu i Hilandaru ili usled terorističkih akata, agresije ili čina vandalizma kao što je bio slučaj u pogromu na Kosovu i Metohiji u nekoliko navrata poslednje dve decenije kada su gorele srpske crkve”, rekao je ministar Tanjugu. Motivi i uzroci su, primećuje ministar, različiti, ali posledice


Srbija u Pokretu | Neophodno uspostavljanje sistema redovne komunikacije sudova i Lekarske komore Srbije\nBeograd, 30.novembar 2015. – UG Srbija u pokretu je danas organizovala okrugli sto pod nazivom “Transparentnost zdravstvenog sistema: objavljivanje pravnosnažnih presuda za lekare koji su osuđeni za krivično delo korupcije ili lekarsku grešku”. Cilj okruglog stola bio je da u otvorenom dijalogu i diskusiji, sa najvažnijim činiocima zdravstvenog i pravosudnog sistema Srbije, postignemo konsenzus o važnosti i potrebi ovakve mere za unapređenje transparentnosti i odgovornosti. Ovom prilikom predstavljeni sui zaključci analize “Transparentnošću protiv korupcije u zdravstvenom sistemu” autorke Marine Mijatović iz UG Pravni skener.\nPodsećanja radi, zvanična lista licenciranih lekara je javno dostupna na sajtu Lekarske komore Srbije od 27. oktobra ove godine, kao rezultat inicijative Srbije u pokretu i zajedničke saradnje sa LKS i Poverenikom za informacije od javnog značaja i zaštitu podataka o ličnosti. Ovaj važan korak ka većoj transparentnosti preduzet je kako bi građani mogli vrlo jednostavno da se informišu o tome da li lekari koji ih leče ispunjavaju uslove za rad u državnoj ili privatnoj lekarskoj praksi.\nDirektorka Lekarske komore Srbije spec. dr med. Vesna Jovanović još jednom je pozdravila ovu inicijativu i istakla da je poseta sajtu LKS porasla deset puta od kada je ova lista dostupna. Naredni korak u unapređenju transparentnosti i odgovornosti zdravstvenog sistema Srbije – objavljivanje pravnosnažnih presuda za lekare koji su osuđeni za krivično delo korupcije ili nesavnesno lečenje – pitanje je oko kog još uvek nije postignut konsenzus svih aktera koji su prisustvovali ovom dijalogu.\n“Na ovo pitanje nažalost još uvek nemamo odgovor”, rekla je Nevena Ružić, pomoćnica generalnog sekretara Poverenika za informacije od javnog značaja i zaštitu podataka o ličnosti. “Objavljivanje pravosnažnih presuda problematično je sa stanovišta Zakona o zaštiti podataka o ličnosti. Glavno pitanje je zapravo kako uspostaviti dobar sistem razmene podataka između sudova i LKS, kao i koje su to informacije koje je neophodno ponuditi javnosti da bi se utvrdilo zbog čega je neko skinut sa zvanične liste licenciranih lekara.”\nU postupku relicenciranja lekara, što se dešava na svakih 7 godina, lekari koji podnose zahtev za obnavljanje licence obavezni su da dostave potvrdu o neosuđivanosti. Dakle, LKS ima mehanizam da se na svakih 7 godina informiše o sudskoj istoriji lekara, ali ne postoji mehanizam koji tokom tih 7 godina obezbeđuje blagovremenu informisanost LKS o činjenici da je neki njihov član pravnosnažno osuđen za krivično delo.\nPredstavnik Ministarstva zdravlja Republike Srbije, državni sekretar Berislav Vekić, naglasio je da objavljivanje pravosnažnih presuda može biti zakonski i etički problematično, ali da se ne sme odustati od iznalaženja rešenja za bolju komunikaciju između sudova i LKS. Ostalo je otvoreno i pitanje informacija koje treba da budu dostupne javnosti – prisutni su se složili da neka vrsta opšte informacije o tome zbog čega je lekar skinut sa liste licenciranih lekara svakako mora da postoji, ali da to ne treba nužno da bude sudska presuda. U skladu sa novim pitanjima koja su se otvorila, najavljen je i treći okrugli sto na ovu temu, koji će ponovo okupiti predstavnike i predstavnice najvažnijih činilaca zdravstvenog i pravosudnog sistema Srbije.\nProjekat “Pravo da znam” od aprila 2015. sprovodi UG Srbija u pokretu u partnerstvu sa UG Pravni skener, a podržava Američka agencija za međunarodni razvoj putem Projekta za reformu pravosuđa i odgovornu vlast. Cilj projekta je informisanje građana (pacijenata) o njihovim pravima, promovisanje postojećih mehanizama u borbi protiv korupcije i zaštiti prava pacijenata, ali i mobilisanje javnosti da sprovede kampanju javnog zagovaranja sa zahtevom za podizanje nivoa transparentnosti i odgovornosti zdravstvenog sistema Srbije. Dva su smera aktivnosti koje se realizuju: zagovaranje objavljivanja liste licenciranih lekara i objavljivanja informacija o sudskoj istoriji lekara.\nOdržana druga po redu konferencija #PRackaPoziv: PRaćka 2015 – “PRivlačenje”


Opel Adam 1.2 Ecotec Slam 70 KS\nPredstavljena redizajnirana Škoda Octavia\nDizajnerski svježija i bogatije opremljena\nKompanija Porsche BH d.o.o., generalni uvoznik za bh. tržište češke Škode, u Škoda salonu u Sarajevu predstavila je redizajniranu Octaviju. Podsjećamo da je od 1959. godine do danas Octavia najprodavaniji Škodin model, sa isporučenih pet miliona jedinica...\nTest – Toyota C-HR 1.2 Turbo C-HIC\nUspješan iskorak iz komfor zone\nToyota je razvoju C-HR pristupila s puno pažnje. Prvo je 2014. godine na Sajmu automobila u Parizu predstavljena trovratna dizajnerska studija. Godinu kasnije u Ženevi je izložen prototip, a 2016. u Parizu i finalni proizvod. Tokom razvoja prvi čovjek...\nTežak zadatak za elitnu konkurenciju\nNa štandu Land Rovera u Ženevi je bilo veoma živo. Razlog je potpuno novi model zvučnog imena Velar, koje je izvedeno iz italijanske riječi velare, što znači veo ili maska i ljubitelje britanskog brenda asocira na prvi Range Rover prototip iz 1969. godine....


Države jugoistočne Evrope popularno zvane područje Zapadnog Balkana 2014. godine obilježila je recesija i teška finansijska kriza praćena budžetskim deficitom, protesti brojnih kategorija stanovništva, ali i prirodne katastrofe.\nNa području Bosne i Hercegovine i Srbije, te u nešto manjoj mjeri Hrvatske, u maju su se desile katastrofalne poplave kakve nisu zabilježene u posljednjih stotinu godina. Bosna i Hercegovina je pretrpjela ogromne štete, posebno na području Zeničko-dobojskog i Tuzlanskog kantona.\nPoplave u BiH, Srbiji, Hrvatskoj…\nPrema podacima Vijeća ministara BiH, oko 950.000 ljudi u Bosni i Hercegovini moralo je napustiti svoje domove zbog poplava, dok je oko 1,5 miliona ljudi pogođeno tom elementarnom nepogodom. Poplave i druge nepogode pogodile 60 općina u BiH, a velika oštećenja evidentirana su na putnim komunikacijama i željezničkoj infrastrukturi, koji su uz domaćinstva najviše stradali. Prema procjenama, ukupne štete nastale usljed poplava iznose 3,98 milijardi KM, odnosno 2,04 milijardi eura.\nPoplave u BiH: Situacija na terenu izuzetno teška, veliki broj ljudskih života ugrožen\nUsljed poplava u svim sektorima u Srbiji pričinjene su štete koje iznose najmanje 1,5 milijardi eura. Taj iznos se odnosi na sve sektore, uključujući kuće, obrazovne ustanove, cestovnu infrastrukturu, željeznicu, proizvodni sektor, poljoprivredna dobra. U poplavama u Srbiji potpuno je uništeno 485 kuća, a veliki broj je pretrpio znatna oštećenja. Zbog poplava najmanje 12.000 hektara obradivog zemljišta nije se moglo koristiti cijelu jednu poljoprivrednu sezonu.\nU katastrofalnim poplavama koje su u maju pogodile Srbiju poginulo je 57 osoba, 23 su se utopile, a evakusano je 31.879 građana.\nNa Donatorskoj konferenciji u Bruxellesu sredinom jula za otklanjanje posljedica poplava u BiH i Srbiji pod motom “Obnavljamo zajedno” u kojem su zemlje pojedinačno iznosile svoje doprinose, BiH je obećano 809 miliona eura, a Srbiji 995,2 miliona eura. Ukupno na donatorskoj konferenciji prikupljeno je 1,846 milijardi eura.\nPotrebe BiH nakon katastrofalnih poplava iskazane su u iznosu od 650 miliona eura, dok je Srbija izrazila potrebu od 800 miliona eura. Štete od katastrofalne poplave samo na području županjske Posavine u Hrvatskoj dostigle su 200 miliona eura.\nU rudarskoj nesreći u rudniku Raspotočje u Zenici, početkom septembra poginulo je petero rudara. Rudari su poginuli nakon gorskog udara koja se desio na dubini od 200 metara.\nGorjele i državne zgrade, protesti i štrajkovi\nU februaru su u Bosni i Hercegovini održani masovni protesti građana, što je rezultiralo ostavkama vlada u Tuzlanskom, Zeničko-dobojskom, Unsko-sanskom i Sarajevskom kantonu, ali je do izbora nove vlade došlo jedino u Tuzli. Ostale su ostale u tehničkom mandatu do općih izbora u oktobru 2014. godine, a na pozicijama su još uvijek jer niti u jednom kantonu u bh. entitetu Federacija BiH nisu izabrane nove.\nVezano: Kako su ubili Plenum u BiH ili vidi mu glave\nIsto je i sa Vijećem ministara BiH i Vladom bh. entiteta FBiH koje su i dalje u tehničkom mandatu, jer nisu izabrani njihovi nasljednici.\nOno što je okarakterisalo februarske proteste u Bosni i Hercegovini bilo je paljenje zgrade Predsjedništva BiH, ali i zgrada, sjedišta kantonalnih vlada u Sarajevskom i Tuzlanskom, te Hercegovačko-neretvanskom kantonu, dok su one u Zeničko-dobojskom i Unsko-sanskom teško oštećene.\nU Hrvatskoj u 2014. su također, evidentirana brojna nezadovoljstva građana. Hrvatski branitelji održavaju u Zagrebu proteste želeći da ukažu na potrebu efikasnijih mjera u sprečavanju samoubistava hrvatskih branitelja iz Domovinskog rata i članova njihovih porodica.\nInače, ratni vojni invalidi i branitelji od 20. oktobra na protestu ispred sjedišta Ministarstva traže ostavku resornog ministra Predraga Matića, njegove zamjenice Vesne Nađ i pomoćnika Bojana Glavaševića, kao i da se u što kraćem roku izradi i ustavni zakon o braniteljima koji više nijedna politička opcija ne bi mogla da mijenja.\nSindikati prosvjete u Srbiji obustavljali su rad u stotinama škola tražeći da im se plate ne smanjuju, a advokati u Srbiji štrajkuju više mjeseci nezadovoljni Zakonom o javnom beležništvu i o prometu nepokretnosti, ali i posljednjim izmjenama tog akta o kojima je raspravljala Skupština, zahtijevajući da im se vrate poslovi koji su od 1. septembra u nadležnosti notara.\nU Makedoniji su u decembru održani antivladini protesti zbog prijedloga zakona kojim je predviđeno da svi honorarni radnici od 1. januara 2015. godine plaćaju doprinose u iznosu od 35 odsto, kao i stalno zaposleni. Na ulicama glavnog grada Makedonije protestovalo je i više hiljada studenata zbog najave uvođenja državnog ispita u visoko obrazovanje, a u više gradova širom Makedonije Albanci su u više navrata protestovali nezadovoljni presudom kojom su šestorica njihovih sugrađana osuđena na doživotnu kaznu zatvora za ubistvo petorice mladih Makedonaca.\nZgrada makedonske vlade bila je, također, meta napada nepoznatih počinilaca.\nI u Albaniji su u više navrata održani protesti predvođeni opozicijom pod navodima da premijer Edi Rama nije ispunio obećanja data u predizbornoj kampanji. Obećanja se odnose na besplatnu legalizaciju, otvaranje 300 hiljada radnih mjesta, ukidanje PDV za račun za struju, besplatno liječenje i smanjenje poreza.\nPočetkom decembra najava iz Rusije da će obustaviti projekat “Južni tok“ sa razočarenjem je dočekana u Srbiji. Srbija je iz budžeta za 2013. godinu za projekat “Južni tok” planirala 75 miliona eura, a isto toliko su sredstva koja su obezbijeđena od Gazproma.\nVlasti u Srbiji bile su obezbijedile i sredstva za eksproprijaciju zemljišta potrebnog za izgradnju gasovoda “Južni tok“ u iznosu od 24 miliona eura. Ovim je u Srbiji propala investicija procijenjena na 1,7 milijardi eura.\nAlbaniji status kandidata za EU, Šešelj u Beogradu\nNakon 68 godina u novembru je u posjeti Beogradu boravio albanski premijer Edi Rama, a u decembru je u glavnom gradu Srbije održan je Treći Summit Kine i 16 zemalja centralne i istočne Evrope (CEE). Poseta Li Keqianga Beogradu je bila prva posjeta jednog kineskog premijera glavnom gradu Srbije nakon 28 godina.\nSredinom oktobra u Beogradu je boravio i predsjednik Rusije Vladimir Putin i to povodom proslave 70. godina od oslobođenja glavnog grada Srbije u Drugom svjetskom ratu, oktobra 1944. godine. Vođa srpskih radikala Vojislav Šešelj, pritvorenik Haškoga suda (ICTY) zbog optužbi za ratne zločine, privremeno je početkom novembra zbog liječenja oslobođen pod uvjetom da ne dolazi u kontakt sa svjedocima ili žrtvama te da se vrati na sud nakon što ga se pozove. Zbog svojih poruka na organizovanim mitinzima i istupa u javnosti, hrvatske vlasti su zatražile od Haškog tribunala njegovo vraćanje u Sheveningen.\nSkupština Srbije usvojila je budžet za 2015. koji predviđa prihode od oko 7,6 milijarda eura, a rashode od 8,9 milijarda, uz deficit od 1,3 milijarde eura. Prva međuvladina konferencija o pristupnim pregovorima Srbije sa Evropskom komisijom održana je u januaru 2014. godine, a na osnovu odluke Evropskog vijeća koje je polovinom 2013. godine odlučilo da otvori pregovore o pristupanju Srbije EU.\nU junu Evropska komisija je Albaniji dodijelila status kandidata, nakon pet godina od podnesene aplikacije (2009. godine). U posjeti Albaniji u septembru je boravio i papa Franjo.\nNakon 22 godine na Dan Evrope, 9. maja, u Sarajevu je otvorena obnovljena zgrada Vijećnice. Vijećnica je zapaljena 25. augusta 1992. i tada je uništeno blizu dva miliona knjiga.\nU Bosni i Hercegovini i Srbiji tokom cijele 2014. godine održano je niz manifestacija posvećenih obilježavanju 100. godina od Prvog svjetskog ili Velikog rata.\nNovi EU pristup BiH i Jadransko-jonska autocesta\nSredinom jula u Dubrovniku je održan sastanak predsjednika država jugoistočne Evrope na kojem je prisustvovala i njemačka kancelarka Angela Merkel. Skup je nastavak dijaloga predsjednika zemalja jugoistočne Eurpoe koji je u ovom formatu započeo u Zagrebu 1. jula 2013. godine, odnosno prvog dana hrvatskog članstva u EU, a nastavljen je sastankom na Brdu kod Kranja 25. jula iste godine s francuskom predsjednikom Francoisom Hollandeom.\nKrajem augusta nastavljeni su razgovori u Berlinu, a početkom novembra rezultirali su pismom ministra vanjskih poslova Ujedinjenog Kraljevstva i Njemačke, Phillipa Hammonda i Franka-Waltera Steinmeiera, aktivnosti poznatijih kao britansko-njemačka inicijativa kojom je predložen novi pristup za BiH kako bi se deblokirao proces evropskih integracija.\nGlavna kočnica na putu BiH ka EU je neprovođenje presude Evropskog suda za ljudska prava iz Strasbourga kojom se traži izmjena Ustava, a 22. decembra navršilo se pet godina od njenog donošenja. Novi pristup podrazumijeva primat u rješavanju ekonomsko-socijalnih pitanja, a izmjene Ustava BiH ostavlja u drugom planu.\nKrajem augusta u Cavtatu pored Dubrovnika održan je susret premijera BiH, Hrvatske, Crne Gore i Albanije na kojem je dogovorena izgradnja Jadransko-jonske autoceste.\nIzbori u BiH na Kosovu i Hrvatskoj\nOpći izbori održani su u Bosni i Hercegovini u oktobru, gdje osim u bh. entitetu RS, uspostava niti jednog nivoa izvršne vlasti još uvijek nije okončana.\nPočetkom decembra Kosovo je dobilo novu vladu i to nakon šest mjeseci od prijevremenih parlamentarnih izbora koji su održani 8. juna. Ustavni sud Kosova u julu je suspendovao odluku kosovske skupštine o izboru Ise Mustafe za predsjednika parlamenta. Postupak je ponovljen, a Mustafa je umjesto na čelo skupštine izabran za premijera Kosova. Predsjednički izbori u posljednjim danima 2014. godine bit će još jedan događaj koji će, kad je riječ o regionu, obilježiti tu godinu.\nViše iz kategorije: « Arcelor Mittal za KBZ BiH je raj za lopove »


BOGDANOV NIŠAN PRORADIO: Srbin sjajan u trijumfu Atlante (VIDEO) | Novosti.rs\nDŽon Kolins dodao je 15 poena, Kem Rediš 11 poena i sedam skokova, a sa 11 poena utakmicu je završio i Deandre Hanter. Atlanta je ubacila 20 "trojki", uz procenat od 47,6 odsto, a ovo je prvi put od sezone 2016/2017 da je upisala tri pobede u prve tri utakmice u sezoni.\nDetroit je pretrpeo i treći uzastopni poraz, a najefikasniji u ekipi bili su DŽerami Grant sa 27 poena i šest skokova i DŽoš DŽekson sa 27 poena.\nMemfis je posle produžetka pobedio Bruklin sa 116:111, a utakmicu je obeležila i povreda igrača Grizlisa DŽa Moranta, koji je zbog povrede levog skočnog zgloba napustio igru krajem prvog poluvremena. Memfis su predvodili Kajl Anderson sa 28 poena i sedam skokova i Dilion Bruks sa 24 poena i sedam skokova.\nMONSTROUZNA PARTIJA JOKIĆA: Amerika se klanja Srbinu i Harden se poklonio Nikolinom trip dablu (VIDEO)\n29. 12. 2020. u 08:18\nDobru partiju prikazao je i Jonas Valančijunas sa 14 poena i 14 skokova, kao i Brendon Klark sa 16 poena i sedam skokova.\nU ekipi Bruklina, u kojoj nije bilo Kevina Durenta i Kajrija Irvinga, najefikasniji je bio Karis Levert sa 28 poena i 11 asistencija, dok je Timoti Livavi postigao 21 poen uz šest skokova.\nKošarkaši Portlanda pobedili su Los Anđeles Lejkerse sa 115:107. Najbolji u pobedničkom timu bili su Demjan Lilard sa 31 poenom i Geri Trent sa 28 poena. Istakli su se Si DŽej Mekalum sa 20 poena i 11 asistencija i Enes Kanter sa 12 poena i 14 skokova.\nU ekipi aktuelnog šampiona Lejkersa najefikasniji je bio Lebron DŽejms sa 29 poena, devet skokova i šest asistencija. Denis Šruder dodao je 24 poena, a Entoni Dejvis 13 poena i 10 skokova.\nKošarkaši Jute pobedili su Oklahomu sa 110:109 košem Donovana Mičela sedam sekundi pre kraja utakmice. Mičel je utakmicu završio sa 20 poena. Bojan Bogdanović bio je najefikasniji u pobedničkom timu sa 23 poena, a dobru partiju prikazao je i Majkl Konli sa 20 poena, 10 skokova i devet asistencija, kao i Rudi Gober koji je postigao 12 poena uz 10 skokova.\nU timu Oklahome najefikasniji je bio Lu Dort sa 26 poena, a Šej Gildžes-Aleksandar dodao je 23 poena i sedam asistencija.\nBogdan Bogdanović NBA KK Atlanta KK Detroit


Tegeltija: Aranžman s MMF-om pred raskidom?! – dijalogin.tv\nTegeltija: Aranžman s MMF-om pred raskidom?!\nTegeltija je naveo da je nakon razgovora sa predstavnicima MMF-a u petak izvjesno da će ta institucija čekati do kraja marta da se domaći faktori usaglase u vezi sa ispunjavanjem preostalih prethodnih mjera iz Pisma namjere, te da se, ako do tog roka obaveze ne budu ispunjene, očekuje raskidanje proširenog aranžmana sa MMF-om.\n“Ukoliko se iza toga ništa ne desi, onda će sasvim sigurno doći do prekida aranžmana i moraće se otvoriti neki novi pregovori o nekom novom aranžmanu”, rekao je Tegeltija, napominjući da je Republika Srpska ispunila sve obaveze.\nTegeltija je zaključio da blokade dolaze iz parlamenta Federacije BiH i Vijeća ministara BiH, koji nisu ispunili dogovorene obaveze, od kojih se najvažnija odnosi na Zakon o akcizama.\nŠta Evropljani misle o zabrani ulaska muslimana\nTotal Visits: 3.225.593


srbijasport.net - Vesti - Rukomet - Dubočica posle dva meseca dobila novu upravu\nPetak, 28.02.2020 23:15\nIzabrano novo rukovodstvo kluba, foto: S. I.\nNakon što je pre nešto više od 2 meseca celokupna uprava Rukometnog kluba Dubočica 54 podnela ostavke, na Skupštini jedinog leskovačkog superligaša izabrano je novo. Za članove Upravnog odbora izabrani su leskovački privrednici, a jednoglasnom odlukom za predsednika je postavljen Srba Nešić, nekadašnji član Uprave.\nU Upravnom odboru sada se nalaze leskovački privrednici Dejan Janković, Igor Denić, Bratislav Jovanović i Bojan Stojanović. Novoizabrani predsednik Srba Nešić kaže da je pred novim rukovodstvom težak posao, naročito što se finansija tiče, a najavljuje i nova pojačanja u ekipi.\nOve godine smo iz lokalnog budžeta dobili 13 miliona dinara i mislim da to neće biti dovoljno za funkcionisanje jer će samo taj iznos otići na plate igrača. A gde su oprema, organizacija utakmica, gostovanja i slično. Moraćemo da obezbedimo dodatna sredstva, a neophodna su nam i pojačanja sa strane - kaže Nešić.\nKada će se ekipa pojačati i koga imaju u planu, Nešić zasad nije otkrivao.\nDosadašnji sportski direktor Saša Miljković i sekretar kluba Goran Ivković istupili su sa svojih funkcija, ali kažu da klub ostavljaju u “dobrim rukama”.\nNovom rukovodstvu u nasleđe ostavljamo to da oni neće morati da se pravdaju zbog nas niti da se izvinjavaju zbog naših poteza. Nadam se da naš klub nije dostigao svoj maksimum i da će još bolji rezultati tek doći. Mi smo svakako i dalje tu i spremni smo da pomognemo kad god treba - kaže Miljković.\nUprava će u narednom periodu odlučivati ko će popuniti mesta sportskog direktora i sekretara kluba.\nPrioritet jačanje škole rukometa\nIako klub ima i juniorsku ekipu, Nešić kaže da će u narednom periodu prioritet novog rukovodstva biti i jačanje škole rukometa.\nTrenutno imamo čak osmoricu igrača sa strane i to je poražavajući podatak za klub i Leskovac. Jedan od naših prioriteta biće jačanje škole rukometa jer smatram da osnova našeg kluba moraju da budu naši igrači, ali, po meni, u narednih 5, 6 godina ne vidim nekog našeg igrača na kome će se zasnivati igra Dubočice - kaže Nešić.\nPlan za ovu sezonu je bio sačuvati status superligaša, što su, kaže Nešić, i ostvarili, a ubuduće će probati da dovedu ekipu do većeg nivoa.\nInače, Dubočica je nakon 19 godina uspela da uđe u najviši rang takmičenja, trenutno su 4. na tabeli, a takmičenje nastavljaju 1. februara kada dočekuju ekipu Partizana.\nRukomet Muškarci ARKUS liga Dubočica 54 Srbija Jablanički okrug Leskovac\nŽelezničar godinu završava na drugom mestu, ubedljivo savladao Dubočicu\nCilj Vlasine je da zadrži sadašnje pozicije\nGFK Dubočica: Prvom timu priključeno šest kadeta\nU Radan se vratio Smiljković iz GFK Dubočice\nGolovima u prvom i poslednjem minutu Vojvodina pobedila...\nNajbolji sportski novinar Niša novčanu nagradu prosledio "Banci dobročinstva"\n19 .kolo ARKUS liga\nPartizan : Spartak Vojput\nCrvena zvezda : Obilić\nŠamot 65 : Dinamo\nDubočica 54 : Kikinda Grindex\nŽelezničar 1949 : Rudar\n1 Dinamo 18 16 0 2 32\n2 Železničar 1949 18 12 2 4 26\n3 Partizan 18 10 1 7 21\n4 Novi Pazar 18 9 2 7 20\n5 Dubočica 54 18 10 0 8 20\n6 Rudar 18 8 2 8 18\n7 Kikinda Grindex 18 7 2 9 16\n8 Spartak Vojput 18 6 4 8 16\n9 Šamot 65 18 6 2 10 14\n10 Proleter 18 5 3 10 13\n11 Obilić 18 5 1 12 11\n12 Crvena zvezda 18 4 1 13 9


U pitanju je kombinacija vitamina C, cinka i visokokvalitetnih, standardizovanih ekstrakata plodova acerole i šipka, koji su dodatni izvori vitamina C, ali i flavonoida, koji su poznati kao dobri antioksidansi. Svaka kesica u sebi sadrži optimalno balansirani dnevni “booster” imunog sistema, koji bi trebalo da povećava otpornost organizma na infekcije različitog porekla. Cevital Forte Direct se preporučuje u situacijama kada postoji nedovoljan unos ili povećana potreba za vitaminom C i cinkom – kod pušača, u periodima povećanih psihičkih i fizičkih napora, stresa i u svim stanjima kada imunološki sistem želite pripremiti da se na adekvatan način bori sa virusima, bakterijama i ostalim izazovima.\nEsenBak Probotik Direct sadrži i DHA (dokozaheksaensku kiselinu), omega-3 masnu kiselinu koja doprinosi razvoju i održavanju normalne funkcije mozga i vida. EsenBak Probiotik Direct je prijatnog je ukusa jagode i mleka, i mogu ga koristiti deca starija od godinu dana. Odgovara izazovima brzog načina života, u svakoj prilici, bez upotrebe tečnosti -samo jedna kesica dnevno.


SEEbiz.eu / HR / Vučić: Srbiji nema ulaska u EU bez sporazuma sa kosovskim Albancima\nAleksandar Vučić Kosovo Evropska unija Italija Giuseppe Conte\nDatum objave: 06.03.2019. - 16:42:26\nBEOGRAD - Predsednik Srbije Aleksandar Vučić izjavio je danas da je Srbija spremna da, odmah po ukidanju taksi na uvoz robe koje je uvela Priština, nastavi razgovore i dijalog koji će možda, u budućnosti, voditi ka kompromisnom rešenju.\n"Da li će se to desiti ili neće? Mnogo je još puta pred nama, ali je uvek važnije tragati za mirom i kompromisom nego za razlozima koji bi vodili ka sukobima", rekao je Vučić nakon susreta sa italijanskim premijerom Giuseppeom Conteom u Beogradu.\nConte: Italija će biti ambasador Srbije na njenom putu ka EU\nPremijer Italije Giuseppe Conte naveo je danas u Beogradu da Italija podžava Srbiju na njenom putu ka Evropskoj uniji i u naporima da postigne sporazum s Prištinom.\nConte je naveo da Italija u Srbiji i na celom Balkanu želi da podrži bezbednost, rast, i socijalni i privredni razvoj i dodao da je to potrebno za stabilnost.


Najviše podsticaja za tekuću proizvodnju\nBANJALUKA – Direktor Agencije za agrarna plaćanja Republike Srpske Milenko Obradović izjavio je da će od 60 miliona KM podsticaja u poljoprivredi za ovu godinu, većina sredstava biti uložena u tekuću proizvodnju i kapitalna ulaganja.\nObradović je podsjetio da je Pravilnik o podsticajima za ovu godinu stupio na snagu 10. aprila, a predviđa da pravo na novčane podsticaje za razvoj poljoprivrede i sela korisnik ostvaruje putem podrške tekućoj stočarskoj i biljnoj proizvodnji, te u obliku premije za proizvedeno i prodato voće i povrće, ljekovito i aromatično bilje.\n„Podrška stočarskoj proizvodnji podrazumijeva premije za priplodnu stoku, mlijeko, nabavku steonih junica, proizvodnju mesa – tov, pčelarsku proizvodnju, razvoj konjarstva, te mjere za zaštitu zdravlja životinja“, naglasio je Obradović.\nKad je o biljnoj proizvodnji riječ, direktna podrška odnosi se na premije za proizvedeno i prodato voće i povrće, ljekovito i aromatično bilje, regres po jedinici sjetvene površine, te premije za pšenicu, sjemenski i sadni materijal i industrijsko bilje, kao i na podsticaj organske proizvodnje.\n„U okviru podrške dugoročnom razvoju korisnik ostvaruje pravo na novčani podsticaj za investicije u poljoprivrednu mehanizaciju, investicije u stočarsku proizvodnju, koje se odnose na objekte i opremu, te nabavku osnovnog stada“, objasnio je Obradović.\nPrema njegovim riječima, investicije u biljnoj proizvodnji podrazumijevaju izgradnju staklenika i plastenika, podizanje višegodišnjih zasada, protivgradnih mreža, navodnjavanje i pedološku analizu zemljišta.\nObradović je napomenuo da je prije dvije godine uvedena posebna mjera podsticaja koja se odnosi na ostanak mladih ljudi na selu, a riječ je o podsticajima za samozapošljavanje nezaposlenih diplomiranih poljoprivrednih inženjera do 40 godina.\n„Poljoprivredni inženjeri koji su nosioci poljoprivrednog gazdinstva i bave se poljoprivrednom proizvodnjom mogu da ostvare maksimalan iznos podsticaja od 20.000 KM“, tvrdi Obradović.\nOn je podsjetio da je u prošloj godini takođe isplaćeno 60 miliona KM, te da nije bilo probijanja budžeta.\n„Tokom prošle godine, na mjere podrške proizvodnji i dohotku utrošeno je 44,8 miliona KM, a podsticaje je koristilo 34.928 korisnika“, rekao je direktor Agencije.\nObradović je naveo da je za poboljšanje konkurentnosti isplaćeno 10 miliona KM, te da je cilj ovih mjera da podstaknu ulaganja u poljoprivrednu mehanizaciju i opremu, stočarsku i biljnu proizvodnju, kao i modernizaciju postojećih i izgradnju novih prerađivačkih kapaciteta.


UEFA skoro sigurno formira treće evropsko takmičenje, Liga Evrope se smanjuje na 32 učesnika! - SPORTSKI ŽURNAL\nUEFA skoro sigurno formira treće evropsko takmičenje, Liga Evrope se smanjuje na 32 učesnika!\nAsocijacija evropskih klubova saglasna je da od sezone 2021/22. UEFA pokrene treće takmičenje\nFOTO: Tviter/FK AEK\nNa sastanku u Splitu procenjeno je da je došao trenutak za promenu evropskih kupova, a u osnovi je povećanje broja klubova u grupnoj fazi sa 80 na 96 fazi formiranjem još jednog takmičenja.\nZasad nije poznato kako je ime predviđeno treće takmičenje, ali je procurelo da je u radnom planu zacrtano da bi sva tri evropska kupa trebalo da imaju po 32 učesnika.\nTo znači da će Liga šampiona ostati sa 32 tima, dok će Liga Evrope, koja sada broji 48 ekipa, biti smanjena za 16 učesnika.\nTreće takmičenje bi u najvećem broju trebalo da popune klubovi eliminisani iz poslednje runde kvalifikacija za Ligu Evrope.\n– UEFA je dobila od nas „zeleno svetlo“ da nastavi da razvija plan o trećem evropskom takmičenju. Takav stav smo zauzeli pošto smo procenili da će biti poboljšana ukupna vrednost Lige Evrope – piše u saopštenju Asocijacije evropskih klubova.\nUEFA kaznila Dinamo: Dva meča bez publike i 67.000 evra\nhahaha · 12 septembar, 2018 17:47\nEto neko takmicenje da i Partizan moze da igra. Kad vec ne mogu Ligu Evrope koju igraju i ekipe iz Luksemburga.\nposmatrac · 12 septembar, 2018 22:29\nLiga popunjena timova iz fudbalskih velesila kao sto su Andora, San Marino, Vatikan, Gibraltar, Srbija, Malta, Makedonija, Crna Gora, Luksemburg...Ima da prshti od fudbala...


19 evropskih destinacija koje će vas opčiniti - Lux Life luksuzni portal: Moda, Stil, Trendovi, Kolekcije 2019/2020...\nSvaka destinacija, država i zemlja imaju svoje popularne lokalitete koje svako od nas želi da vidi, ali veliki broj putnika se zadržava samo na tom aspektu putovanja. Destinaciju za odmor, neretko biramo na osnovu Instragram feedova i popularnosti koju ona poseduje na toj društvenoj platformi, ne znajući pritom da brojne lokacije mogu da nam pruže uživanje u daleko interesantnijem okruženju, koje jedva čeka da ga neko otkrije.\nKaribi, Havaji, Šri Lanka, Maldivi, Tajland i druge egzotične destinacije popularne su zbog svojih besprekornih plaža, kristalno čiste vode i tropskog okruženja. Evropske destinacije, poput Mikonosa, Santorinija, Tasosa i drugih grčkih ostrva pune su turista u ovo doba godine. Rim, London i Pariz su uobičajene destinacije koje posećujemo.\nUkoliko želite da otkrijete novo opčinjavajuće mesto koje će vam dati priliku da napravite uspomene koje će vam trajati do kraja života, savetujemo vam da prelistate našu galeriju i upoznate mesta koja se ne nalaze na ustaljenim turističkim listama želja:\nPROČITAJTE SLEDEĆI TEKST: Savršeno putovanje za okorele avanturiste


EU povlači službenike iz luka u S.Irskoj zbog bezbednosti\nDABLIN – Službenici EU će privremeno biti povučeni sa dužnosti u severnoirskim lukama iz bezbednosnih razloga, saopštila je danas Evropska komisija.\n„Zamolili smo ih da ne idu danas na posao i nastavićemo da pratimo situaciju i prilagođavamo joj se“, rekao je portparol EK i dodao da je bezbednost službenika EU u Severnoj Irskoj od ogromnog prioriteta, prenosi Rojters.\nRanije danas su vlasti Severne Irske obustavile provere životinjskih proizvoda uvedene nakon Bregzita i povukle radnike iz dve luke nakon pretnji nasiljem koje su upućene graničnom osoblju.\nVlada Severne Irske saopštila je da je zaustavila inspekcije u lukama Belfast i Larne zbog bezbednosti osoblja, a pomoćnik načelnika policijske službe Severne Irske Mark Mekiven rekao je da su od danas pojačali policijske patrole kako bi umirili osoblje i lokalnu zajednicu, prenosi AP.\nAgencija navodi da grafiti koji su se nedavno pojavili u oblasti Larne, 32 kilometra severoistočno od Belfasta, pozivaju na nasilje i opisuju lučko osoblje kao „mete“, a takođe je prijavljeno policiji sumnjivo ponašanje u luci i da neki ljudi zapisuju registarske tablice vozila zaposlenih.


Američki generali otkrili zašto Turska ne može da poseduje i F-35 i S-400 - Sputnjik Srbija\n13:48 06.03.2019 Preuzmite kraći link\nSAD se plaše da Turska može da „uništi iznutra“ perspektive višenamenskog lovca pete generacije F-35, piše „Biznis insajder“.\nKako se navodi, tursko Ratno vazduhoplovstvo već poseduju dva takva aviona. U isto vreme Ankara planira da prihvata na naoružanju ruske sisteme PVO S-400 „Trijumf“, ugovor za isporuke koji je bio zaključen 2017. godine.\n„Moj najbolji savet je da ne dopusti zajedničku eksploataciju F-35 sa saveznikom koji rade sa ruskim sistemima protivvazdušne odbrane koji, verovatno, poseduju najbolju tehnologiju“, navodi portal reči šefa Evropske komande Oružanih snaga SAD Kertes Skaparoti.\nDrugi visoki američki general, američki komandant za Evropu i Afriku Tod Volters ranije je izjavio da sistem S-400 omogućava njihovim vlasnicima da bolje razumeju i ocene potencijal lovaca F-35. To, kako je izjavio Volters, „neće ići u korist NATO-a“.


Uspešna priča inovatora iz Srbije u ambasadi Srbije u Londonu\nNov 12, 2015 Strawberry energy, Strawberry Tree\nSrpski siti klub iz Londona nastavlja uspešnu saradnju sa ambasadom Republike Srbije u Velikoj Britaniji organizacijom novog izdanja „Na kafi sa…“ na kom su prošlog petka ugostili direktora i osnivača kompanije „Strawberry energy“ Miloša Milisavljevića.\nStrawberry Mini Rural 03\nStartap kompanija „Strawberry energy“ osnovana je pre četiri godine kada je njihova inovacija „Stroberi Drvo“ (Strawberry Tree) – prvi javni solarni punjač za mobilne uređaje na svetu – proglašena najboljom na takmičenju Evropske komisije u Briselu. Nakon uspešnih takmičenja i postavljanja solarnih klupa u brojnim zemljama, kompanija je postavila i prve „pametne“ solarne klupe u poslovnoj četvrti u Londonu. Najnoviji uspeh predstavlja izbor gradonačelnika britanske prestonice, Borisa Džonsona koji je u svoju zvaničnu delegaciju uvrstio „Strawberry energy“ da, zajedno sa još 15 startapova, u Izraelu predstave tehnološke potencijale Londona.\nDo sada su u ovom gradu postavili pet solarnih klupa koje pored usluge besplatnog punjenja mobilnih uređaja i tableta, nude i informacije o temperaturi, nivou zagađenja, buke i vlažnosti vazduha.\nNa događaju koji je ispred Srpskog siti kluba vodio Stefan Stojadinović, Miloš je, između ostalog, govorio o počecima i timu iza kompanije, dosadašnjim uspesima i iskustvu u Londonu, o konceptu „pametni gradovi“, kao i planovima za budućnost.\n„Oduševljeni smo reakcijom javnosti u Londonu, i s obzirom na razvoj naših pregovora sa novim klijentima, očekujemo uskoro još 15 instalacija.\nNaše ’Strawberry Pametne Klupe’ deo su modernog pametnog grada koji brine o svojim građanima i njihovim novim potrebama. Ovaj inovativni urbani mobilijar namenjen je kako javnim prostorima u vlasništvu grada kao što su trgovi i parkovi, tako i javnim prostorima u privatnom vlasništvu, kao što su poslovni i tržni centri, univerziteti i slično.”\nOrganizatori ovog serijala, Srpski siti klub, istakli su važnost promocije talenata iz Srbije:\n„Zadovoljstvo nam je da organizovanjem druženja sa Milošem Milisavljevićem, ispred Strawberry energy kompanije, imamo fantastičnu priliku da našim članovima, ali i šire, ukažemo na izuzetno talentovane pojedince iz Srbije. Vrlo smo ponosni na to što imamo mogućnost da diskutujemo o pozitivnoj strani Srbije i priči koja je ostvarila izuzetan uspeh u Velikoj Britaniji. Nadamo se da će Milošev primer podstaći druge talentovane i vredne ljude da ne odustaju.“\nSrpski siti klub najavljuje nastavak ovog uspešnog serijala koji prema pozitivnim utiscima članova dobija sve veći značaj, a ističe potencijale Kluba kao spone između profesionalaca u Srbiji i Velikoj Britaniji i institucija i privatnog sektora u ove dve zemlje, ali i šire.\nPočele prijave za konferenciju “Women in IT 2″\nCanon podržava izložbu fotografija pobednika konkursa Human district


Narodna biblioteka Trebinje kupila je profesionalni skener za digitalizaciju knjiga vrijedan oko 30.000 KM koji će da omogući veću dostupnost vrijednoj građi koju ova kulturna ustanova posjeduje.\nDio novca za kupovinu ovog uređaja Narodna biblioteka obezbijedila je iz vlastitih sredstava, te sredstava Ministarstva civilnih poslova Bosne i Hercegovine u iznosu od 12.000 KM, donacijom predsjednika Republike Srpske Željke Cvijanović u iznosu od 6.000 KM, te uz pomoć pojedinih firmi.\nNabavkom skenera posebnih karakteristika uskoro će početi najvažniji projekat koji je ova ustanova pokrenula – digitalizacija legata Jovana Dučića, koji od 2004. godine ima status kulturnog dobra od opšteg značaja za Republiku Srpsku.\nDirektor biblioteke Milosava Supić – Vuković je istakla da je ovo veliki iskorak u radu ove ustanove, napominjući da će se na ovaj način osim legata i Zavičajna zbirka, lokalni list, te druge stare i rijetke knjige učiniti dostupnim korisnicima širom svijeta.\n„Digitalizacijom ćemo ličnu biblioteku jednog od najznačajnijih srpskih pisaca sačuvati od propadanja, te povećati dostupnost da bi što veći broj korisnika, naučnih radnika, istraživača i ustanova mogao da vidi, pročita ili istražuje Dučićevu arhivu i ostali knjižni fond, čak i sa geografski udaljenih područja“, kaže Supić – Vuković.\nZaposleni koji će raditi ovaj posao u narednom periodu će proći obuku rada na skeneru, kako bi usvojili znanja i vještine upravljanja aparatom.\nnarodna biblioteka trebinjeskener


SBB kompanija danas je saopštila da je Valjevo jedanaesti GIGA grad i da je postao deo najveće mreže nove generacije u regionu.\nNakon Beograda, Novog Sada, Subotice, Gornjeg Milanovca, Pančeva, Kragujevca, Niša, Paraćina, Sombora i Leskovca, od sada svi SBB korisnici i u Valjevu mogu da uživaju u digitalnoj televiziji na do tri televizora bez dodatnih troškova, visokom kvalitetu slike i zvuka i neverovatnim brzinama interneta do 1 Gbps u EON paketima.\nU skladu sa svetskim trendovima, SBB nastavlja da širi svoju GIGA mrežu, digitalizuje gradove u kojima pruža usluge i na taj način korisnicma omogućava vrhunsku inovativnu uslugu zabave, informacija i komunikacija. Tokom protekle dve godine SBB kompanija je, u okviru petogodišnjeg plana investicija vrednog 300 miliona evra, omogućila digitalnu televiziju i unapredila brzine interneta u jedanaest gradova.\nSBB kompanija poziva korisnike da izaberu EON pakete koji u sebi sadrže televiziju, internet i telefoniju uz akciju za nove korisnike - 6 meseci po 1 dinar. Prelaskom na EON pakete korisnici dobijaju vrhunsko iskustvo gledanje televizije uz EON Smart Box koji svaki TV pretvara u Smart TV, EON profile u okviru kojih se preporučuje korisnicima ono što najviše vole da gledaju, EON Kids profil, EON Connect za upravljanje kućnim internetom, gledanje TV sadržaja do 7 dana unazad na svim kanalima i Video klub sa preko 18.000 atraktivnih naslova, super brzi internet i telefoniju.\nViše infromacija korisnici mogu da dobiju na sajtu sbb.rs, posetom prodajnom mestu u Valjevu, Ulica Vojvode Mišića 41 ili pozivom Kontakt centra na 19900, kaže se u saopštenju za javnost SBB kompanije.\nDatum kreiranja: 29 maj 2021


Izvor: Arte, 20.Okt.2020, 10:35\nNa trinaestom izdanju Kondenza, festivala savremenog plesa i performansa, koji se održava od 23. do 29. oktobra na više lokacija u Beogradu i onlajn, biće odigrano šest predstava i performansa u u organizaciji Stanice Servisa za savremeni ples.\nOvogodišnji program pod nazivom „Dancing mantras / Mantre plešu” će uz predstave sadržati razgovore i predavanja, tribinu, projekciju filma i predstavljanje knjige, koji će biti održani kombinovano - u fizičkom prostoru i onlajn.\nNa otvaranju festivala, u petak 23. oktobra u 20h u Magacinu, biće izvedena predstava „Nothing can go wrong” Isidore Stanišić i Darje Janošević. Ovaj savremeni plesni solo performans tematizuje ljudske strahove u kontekstu...\nBlic: Šest predstava i bogat prateći program na festivalu savremenog plesa i performansa Kondenz\n12:54: Skočio sa najviše zgrade u Beogradu i sve snimio\n12:53: Turska najavila vakcinaciju kineskom vakcinom ovog meseca\n12:52: Favru ne prijaju Srbi, imao je nesuglasica sa Pantelićem u Herti...\n12:52: Poketino odlučio, neće čekati?\n12:51: Milan Radojević izabran za gradonačelnika Severne Mitrovice\n12:51: PREDLOZZI I TIPOVANJA (četvrtak): Nema ljutnje na X u Ljutice Bo...\n12:51: Šta svaki CEO treba da zna o Cloud tehnologiji?\n12:50: Španija: NATO mora da vodi dijalog s Moskvom o onim temama o koj...\n12:50: DIREKTOR MU NAŠAO ZAMENU Nastavnik nikako nije želeo da na čas...\n12:50: Počinje Evropsko prvenstvo za rukometašice, prvi "pandemijski" ...\n12:48: Već sledeće godine, biće organizovana trka automobila - NA ME...\n12:47: Dačića se sastao s Šibom\n12:46: NASILNO HTEO DA PREVEDE DEVOJKU U ISLAM: U Indiji uhapšen muška...\n12:45: Ivanka Tramp ispitana zbog zloupotrebe sredstava za inauguraciju


Dragan Kostić - Biografija autora RFE - Radio Slobodna Evropa\nKamerman Radija Slobodna Evropa u Beogradu.\nAutor: Dragan Kostić\nPerformansom u centru Beograda do činjenica o zločinima u Buči\nDržavljanke Rusije Natalia Novikova i Ekaterina Jarčenko koje žive u Beogradu održale su performans ispred Hotela Moskva u centru grada kako bi građanima Srbije skrenule pažnju na zločine koje su ruske snage počinile u Buči u Ukrajini\nPoruke mira iz Beograda na 30. godišnjicu opsade Sarajeva\nU okviru akcije Inicijative mladih za ljudska prava i Žena u crnom u centru Beograda, pojedini građani ostavljali su poruke mira Sarajevu.\nOprečni stavovi Beograđana o ruskoj invaziji Ukrajine\nNa skupu podrške Ukrajini ispred ambasade Rusije u Beogradu aktivisti i deo građana pozvali su na prekid ruske agresije. Građani koje je RSE anketirao u blizini smatraju da je Srbija postupila ispravno.\nRusi na protestu podrške Ukrajini u Beogradu: 'Putin nije Rusija'\nGrađani poreklom iz Rusije nosili su antiratne poruke protiv Putinovog režima na protestu u Beogradu. Oni smatraju da Srbija ne treba da bude na strani Rusije nakon invazije na Ukrajinu. Zvaničnog stava Beograda nakon proglašenja ratnog stanja u Ukrajini još uvek nema.\nIncidenti na ekološkom protestu u Beogradu\nDemonstranti su se sukobili s policijom ispred Palate Srbije u Beogradu gde su tražili donošenje Zakona o zabrani iskopavanja litijuma i bora u celoj Srbiji. Dok je predsednik Srbije Aleksandar Vučić delio odlikovanja, ekološka udruženja su blokirala saobraćajnice.\nŠatori ispred Vučićevog radnog mesta zbog litijuma\nEkološki aktivisti i građani proveli su noć ispred sedišta predsednika Srbije Aleksandra Vučića, zahtevajući zabranu istraživanja i iskopavanja litijuma i bora.\nU Gornjim Nedeljicama traže garancije da se Rio Tinto neće vratiti\nGornje Nedeljice, selo na zapadu Srbije, poznato po borbi protiv rudarskog giganta Rio Tinta, ostale su sa više desetina pustih imanja nakon odluke Vlade da stopira izgradnju rudnika litijuma.\nEkološki aktivisti i građani blokirali su saobraćajnice na više lokacija u Srbiji 15. januara. Zahtev da se zabrani iskopavanje litijuma upućen je vlastima u Srbjii, zbog straha da bi eksploatacija te rude nanela štetu životnoj sredini.\nMladi sportisti medaljama do većeg ulaganja države u sport\nAleksandra Radmilović iz Beograda trenira tekvondo od 11 godine. Uz podršku države ona već deset godina odlazi na međunarodna takmičenja, a pre pet godina dobila je i dvogodišnju državnu stipendiju. Na početku, ipak, porodica je finansirala njene treninge i opremu.\nGrupa građana glavnog grada Srbije okupila se u četvrtak, 6. januara, u znak protesta zbog odluke australijskih vlasti da prvom teniseru sveta ukine vizu pred početak turnira Australian Open. Skup je održan na inicijativu Đokovićevog oca, Srđana Đokovića.\nU Beogradu je u nedelju uveče, 28. novembra, održan još jedan protest koji su organizovale opozicione stranke i nevladine organizacije. Pod sloganom "Stop režimskom nasilju", okupljeni su zatražili puštanje reakciju države na postupke policije tokom blokade puteva u Srbiji 27. novembra.\n27. novembar/studeni, 2021.\nDemonstranti su u više gradova Srbije blokirali su u subotu, 27. novembra na sat vremena puteve i mostove. Policija nije dozvolila ovakav protest u organizaciji više ekoloških organizacija zbog čega je na pojedinim lokacijama dolazilo do nadgurivanja sa pripadnicima Ministarstva unutrašnjih poslova.\nPavlova (EIB): Evropska unija je najveći investitor na Zapadnom Balkanu\nNa svakoj vladi je da odlučuje o upravljanju dugom i koji tip stranih investicija želi da privuče, ali je neophodno da se u obzir uzme i kako će se taj dug vraćati, jer ponekad takozvani jeftini krediti stvaraju ozbiljne probleme u otplati, kaže u intervjuu za Radio Slobodna Evropa Liljana Pavlova,\n11. septembar/rujan, 2021.\nEkološki protest u Beogradu: Blokada mosta za čistiji vazduh\nDemonstranti su blokirali Brankov most i druge saobraćajnice Beograda u okviru ekološkog protesta „Ustanak za opstanak“ 11. septembra. Građani su se okupili zbog više ekoloških problema u Srbiji, među kojima je i istraživanje rude jadarit na zapadu zemlje koje izvodi kompanija „Rio Tinto“.\nBeogradska filharmonija od 8-10. septembra izvodi koncert za bebe „Karneval životinja“ Kamij Sen-Sansa koji mališanima odslikava zvukove životinjskog sveta. Koncerti za bebe održavaju se od 2018. godine.\nDok sa naslovnica beogradskih tabloida i provladinih televizija gledaju obezglavljene leševe koje u javnost plasiraju predstavnici vlasti Srbije, majke nestalog Gorana Mihajlovića i ubijenog Aleksandra Halabrina traže da policija i pravosudni organi rasvetle slučajeve njihovih sinova.\nPalmer i Lajčak sa državnim vrhom Srbije o nastavku dijaloga sa Kosovom\nVerujem u mogućnost postizanja kompromisnog rešenja u dijalogu sa Kosovom, objavio je predsednik Srbije Aleksandar Vučić nakon sastanka sa specijalnim izaslanikom američkog Stejt departmenta za Zapadni Balkan Metjuom (Matthew) Palmerom i specijalnim izaslanikom Evropske unije Miroslavom Lajčakom.\nIvent industrija (organizatori proslava) ima dva zahteva: finansijsku pomoć države i da se dozvoli održavanje proslava uz poštovanje epidemioloških mera.


Sudanska vojska naredila demonstrantima da poštuju noćni policijski čas - Svet - Dnevni list Danas\nPočetna » Svet » Sudanska vojska naredila demonstrantima da poštuju noćni policijski čas\n0Piše: Beta-AFP 11. aprila 2019. 21.17 Izmenjeno: 15. aprila 2019. 04.03\n„Policijski čas počinje u 22.00 i traje do 4.00 i ceo svet treba da ga poštuje radi sopstvene bezbednosti“, navela je vojska u saopštenju koje je objavila zvanična novinska agencija Suna.\nSudanska vojska je zbacila i uhapsila dugogodišnjeg autokratskog predsednika Omara el Bašira i preuzela kontrolu nad zemljom za naredne dve godine, saopštio je danas ministar odbrane Avad Mohamed Ibn Ouf.\nBašir, koji je na vlasti bio 30 godina, poslednjih gotovo četiri meseca bio je suočen sa masovnim demonstracijama na kojima je tražena njegova ostavka.\nOuf se danas posle najave da će biti važno saopštenje pojavio na državnoj televiziji u uniformi i rekao da će „slobodni i pošteni izbori“ u Sudanu biti održani za dve godine.\nOuf je naveo da je vojska uvela vanredno stanje za naredna tri meseca, da je suspendovala ustav, zatvorila granice i vazušni prostor zemlje. U naredne dve godine zemljom će upravljati prelazni vojni savet, kazao je i dodao da je vlada raspuštena i da je uveden policijski čas tokom noći na mesec dana.\nDemonstranti su prvo radosno pozdravili smenu Bešira ali su onda su kritikovali „državni udar režima“ u obećali da će nastaviti demonstracije.\nEgipat koji je prvi reagovao je u saopštenju naveo da ima poverenje u kapacitet naroda i njegove vojske da sprovedu do kraja tu tranziciju.\nVođa vojnog udara u Sudanu na listi američkih sankcija za genocid u Darfuru\nKairo – Sudanski ministar odbrane koji je predvodio današnje svrgavanje dugogodišnjeg vođe Omara al Bašira ima zamrznutu imovinu u SAD od 2007. zbog podržavanja milicija optuženih za genocid u sukobu u Darfuru.\nU televizijskoj izjavi Avad Ibn Ouf je proglasio da je vojska smenila i uhapsila Al Bašira i da će vladati zemljom naredne dve godine u okviru tranzicionog saveta zajedno sa bezbednosnim i obaveštajnim agencijama.\nSvojim pojavljivanjem on je postao lice vojne vlasti i verovatno da će general Avad Ibn Ouf postati i zvanično vodja zemlje iako još nije objavljen sastav budućeg tranzicionog saveta.\nIbn Ouf u svojim 60-im je dugogodišnji insajder za vreme al Baširove 30-ogodišnje vladavine. On je napredovao i postao šef sudanske vojne obaveštajne službe a zatim i ministar odbrane 2015. Al Bašir ga je imenovao za podpredsednika u februaru.\nOn se nalazi medju drugim sudanskim zvaničnicima protiv kojih su SAD uvele sankcije zbog negove uloge u krvoproliću u zapadnoj oblasti Darfur. Al Bašira je optužio Međunarodni krivični sud za genocid zbog tog sukoba u kome je ubijeno 200.000 ljudi.\nAmeričko ministarstvo finansija je 2007. zamrzlo Oufovu imovinu kao i imovinu još dvojice sudanskih zvaničnika zbog njihove uloge u podsticanju nasilja i kršenju ljudskih prava u Darfuru.\nDžordž Kluni i Džon Prendergast, suosnivači istražne inicijative Sentri (The Sentry) formirane da otkrije finansijske mreže iza sukoba u Africi izdvojili su Ibn Oufa zbog njegove uloge u Darfuru i rekli da svrgavanje al Bašira nije dovoljno.\n„Smena vođe nasilnog korumpiranog sistema bez rasformiranja tog sistema nije dovoljno. Sledeći koraci su presudni“, napisala su njih dvojica u saopštenju. Oni su pozvali međunarodnu zajednicu da pomogne Sudanu da ima novog predsednika koji odražava volju naroda.\nDemonstracije, Policijski čas, SudanKartum


Pentagon: Rusija - pretnja za sve članice NATO - Sputnjik Srbija\n07:25 17.02.2021 (osveženo 08:38 17.02.2021) Preuzmite kraći link\nRusija predstavlja pretnju za sve članice NATO, uključujući Ameriku, rekao je zvanični predstavnik Pentagona.\nKako je dodao, u Vašingtonu vide da Rusija želi da potkopa bezbednost i stabilnost u čitavom svetu svojim autoritarnim pristupom.\nS druge strane Sjedinjene Države nameravaju, istakao je on, da promovišu sopstvene interese i da primoraju Moskvu da „odgovara za svoje nerazumne i agresivne postupke“.\nPodsetimo, generalni-sekretar Alijanse Jens Stoltenberg rekao je ranije da je NATO spreman i za konfrontaciju i za saradnju sa Rusijom.\nPortparolka ruskog Ministarstva spoljnih poslova Marija Zaharova ocenila je da se upravo Alijansa otvoreno meša u unutrašnja pitanja drugih zemalja s ciljem političkog i ekonomskog obuzdavanja, koristeći sankcije i političke provokacije.\nNATO, Pentagon, Rusija


Baba Marta konačno odlazi: Stiže proleće u Srbiju!\nVažna vest za sve koji imaju kredite u bankama\nGrađani koji žele da zamene skupe kredite u nekoj banci jefitinijim kreditom druge banke moći će to da urade brzo i jednostavno bez administrativnih procedura i bez plaćanja bilo kakve naknade, prema Instrukciji Narodne banke Srbije, koju će od 1. jula 2021. godine morati da primenjuju sve banke.\nOptužen za silovanje: Branislav Lečić se snimkom obratio javnosti (VIDEO)\nOglasio se Branislav Lečić: Možda će sutra reći da sam napastvovao i decu...\nBranislav Lečić se oglasio za domaće medije i otkrio da je dobio poziv od Višeg javnog tužilaštva u Beogradu, te da će u petak dati iskaz povodom optužbi Danijele Štajnfeld da ju je silovao.\nBenzin u Srbiji će poskupeti na preko 200 dinara za litar?!\nĆerka Branislava Lečića reagovala na optužbe da je njen otac silovao mladu glumicu\nNovi skandal: Mlada glumica optužila Branislava Lečića za silovanje!


Tanjug 12. septembra 2021. 14:00\nBUDIMPEŠTA – Papa Franja sastao se danas sa mađarskim premijerom Viktorom Orbanom u okviru svoje kratke posete Mađarskoj.\nPoglavar Rimokatoličke crkve provesće samo sedam sati u prestonici Budimpešti kako bi zatvorio veliki međunarodni verski kongres pre nego što ode za Slovačku, gde će ostati duže i posetiti četiri grada, prenosi Rojters.\nOrban je na svom Fejsbuk profilu objavio sliku na kojoj se rukuje s papom koji stoji ispred mađarske i vatikanske zastave, uz komentar: „Zamolio sam papu Franju da ne dozvoli da hrišćanska Mađarska nestane“.\nVatikan je posetu Budimpešti nazvao „duhovnim hodočašćem“.\nNasuprot tome, Orban je na Bledskom strateškom forumu u Sloveniji prošle nedelje rekao da je jedino rešenje za migracije da Evropska unija „vrati sva prava nacionalnoj državi“.\nPapa je takođe pozvao na oprez usled porasta antisemitizma, rekavši da je to „osigurač kojem se ne sme dopustiti da izgori, mislim na pretnju antisemitizmom koja još vreba u Evropi i drugde“.\nOrban je, međutim, rekao da bi Jevreji trebalo da se osećaju bezbedno pod njegovom vlašću, kao i da će Mađarska pokazati „nultu toleranciju“ prema antisemitizmu.


U avionu se putnicima više neće obraćati sa "dame i gospodo", ova kompanija uvodi novo pravilo! - Naši u svetu\nU avionu se putnicima više neće obraćati sa “dame i gospodo”, ova kompanija uvodi novo pravilo!\nObjavljeno 15/10/19 u 23:00\nObraćanje putnicima sa “dame i gospodo“ predstavlja diskriminaciju prema onima koji se ne identifikuju kao pripadnici jedne od te dve rodne odrednice, tako da su u kompaniji “Er Kanada“, odlučili da se putnicima više ne obraćaju na taj način, prenose B92 i RTS.\nZaposleni u kanadskoj avio-kompaniji upućeni su da napuste dugogodišnju tradiciju oslovljavanja putnika sa “dame i gospodo” (ili “madams e msje” kada govore francuski) i da se umesto toga, putnicima obraćaju sa “svi” i “tout le monde”.\nRazlog je, naravno, taj što neki ljudi imaju složeniji stav prema svom rodu i verovatno se osećaju isključenim kad čuju pozdrav “dame i gospodo“. Pored toga, kompanija “Er Kanada“ je proglašena za najboljeg poslodavca u pogledu nacionalne raznolikosti u 2019. godini.\n“Radimo naporno na tome da se svi zaposleni osećaju kao cenjeni članovi porodice ‘Er Kanada’, a istovremeno želimo i da se naši klijenti osećaju uvažavano i poštovano kada odluče da putuju sa nama“, navedeno je u saopštenju kompanije.\nOvaj potez usledio je posle ranije odluke da se putnicima dozvoli da prilikom rezervisanja karata stave “iks“ umesto M ili Ž kao oznaku pola. Nova pravila su uvedena “kako bi se osigurao inkluzivni prostor za sve, uključujući one koji se poistovećuju sa rodom iks“, saopštili su u kompaniji.\n“Dani srpske kulture u Hrvatskoj”: U tri grada izložbe, koncerti, predstave, promocije knjiga…\nUpozorenja nemačkih stručnjaka: Merenje temperature putnicima na aerodromima –…\nBoing “Er Kanade” sa 128 putnika ipak uspešno sleteo


Svake godine samo u regionu Auvergne-Rhone-Alpes od zagađenosti vazduha umire 6.300 ljudi. Uzroci su višestruki, kao što su moždani udari, karcinom pluća, astma kod dece koja su morala biti praćena od strane lekara. Kardiolog, Jean-Baptiste Renard, govorio je o suzbijanju štetnih materija, naveo je da bi smanjenje korišćenja određenih dizelaša dosta smanjilo zagađenje vazduha, prenosi BFMTV.\nPovodom Nacionalnog dana kvaliteta vazduha ovog četvrtka, Javno zdravlje Francuske prvi put objavljuje rezultate studije o uticaju zagađenja vazduha na čitav region u Auvergne-Rhone-Alpes.\nRezultati studije u ovom regionu, gde je većina stanovništva izložena opasnim česticama zagađenog vazduha, pokazuje da je: 2.000 smrtnih slučajeva godišnje povezano samo sa izlaganjem azot-dioksidu, a skoro 4.300 smrtnih slučajeva godišnje je povezano sa takozvanim “finim česticama” povezanih sa industrijskim zagađenjem. “Fine čestice, to je vrlo složen predmet, postoji nekoliko vrsta emisija, imamo izuzetno različite izvore, ponekad iz poljoprivrede”, objasnio ke u četvrtak na RMC-u Jean-Baptiste Renard, kardiolog i direktor istraživanja u CNRS.\n6.300 smrtnih slučajeva, što predstavlja 7% godišnjih smrti u Auvergne-Rhone-Alpes, a sve je povezano sa ovim nevidljivim zagađivačima koji ulaze u organizam. Svake godine uzrokuju i 780 moždanih udara, skoro 200 karcinoma pluća i više od 500 napada astme kod dece koja su prošla hitnu pomoć. Neki stanovnici Liona udišu azot dioksid 6 puta veći od norme. U ruralnim područjima, poput departmana Drome, ozon se sve više koncentriše.\nTagovi: Auvergne-Rhone-Alpes - JEAN-BAPTISTE RENARD - ZAGAĐENJE VAZDUHA


Spajanja / Pripajanja - TPA Serbia\nU oblasti spajanja i pripajanja (M&A) postoje mogućnosti i šanse za kompanije svih veličina i u svakoj oblasti da povećaju svoju vrednost. Ovi korporativni izazovi, međutim, mogu, takođe, biti praćeni značajnim rizicima za kompaniju i donosioce odluka u kompaniji. Zbog činjenice da takve transakcije nisu deo svakodnevnog kompanijskog poslovanja, preporučujemo da potražite pomoć nekog od naših stručnjaka.\nNaša filozofija kombinovanog konsaltinga nudi idealnu osnovu za usluge koje pružamo u okviru finansijskih rešenja kroz međusobnu saradnju stručnjaka iz različitih specijalizovanih oblasti, tržišta, poreskih i drugih eksperata.\nSveobuhvatna podrška tokom transakcije, priprema i izvršenje kompletnih M&A procesa\nProcena biznis planova, izrada materijala koji se odnose na ponudu i informacionog memoranduma\nPodrška u potrazi za kupcima/prodavcima\nPriprema i podrška u pregovorima sa investitorima\nProcene zasnovane na DNT i/ili uporednim modelima\nFinansijski, komercijalni, menadžment i poreski Due Diligence\nRukovođenje integracijom u periodu nakon pripajanja.